cyanic-selkie/wikianc huggingface dataset:
পেৰানৰ্মেল
পাৰানৰ্মলৰ বিষয়ে প্ৰস্তাৱ সমূহ বৈজ্ঞানিক প্ৰমাণৰ পৰা বিভিন্ন। কাৰণ বৈজ্ঞানিক পৰিবেক্ষণ পৰীক্ষামুলক অভিজ্ঞতাপূৰ্ণ তথ্য। ইয়াৰ মাজত, যিসকলে পাৰ্নৰ্মিলৰ অস্তিত্বৰ বাবে তৰ্ক কৰে তেওঁলোকে সাক্ষ্য, আৰু suspicion ৰ ভিত্তিতহে। উল্লেখযোগ্য পাৰাণৰমল বিশ্বাসত থাকে, টেলিপেথি, আধ্যাত্মকতা আৰু ভূতৰ চিকাৰ, ক্ৰিপ্টোজলজি, আৰু ইউএফোলজি
আহমদ ছফা
আহমদ ছফা (৩০ জুন ১৯৪৩ – ২৮ জুলাই ২০০১) এগৰাকী বাংলাদেশী ঔপন্যাসিক, কবি, প্ৰবন্ধকাৰ, চিন্তাবিদ আৰু গণবুদ্ধিজীৱী আছিল। জাতীয় অধ্যাপক আবদুৰ ৰাজ্জাক, ছলিমুল্লাহ খান আৰু বহুতৰ মতে মীৰ মশ্বাৰৰফ হোছেন আৰু কাজী নজৰুল ইছলামৰ পিছত সবতকৈ গুৰুত্বপূৰ্ণ বঙালী মুছলমান লেখক হৈছে আহমদ ছফা।   তেখেতৰ লিখাত বাংলাদেশী জাতিসত্তাৰ পৰিচয় নিৰ্ধাৰণ প্ৰাধান্য পাইছে। তেখেতে ১৮খন নন-ফিকছন কিতাপ, ৮খন উপন্যাস, ৪খন কাব্যগ্ৰন্থ, ১খন চুটিগল্প সমগ্ৰ আৰু অন্যান্য কেইখনমান কিতাপ লিখিছে।
বাংলাদেশৰ স্বাধীনতাৰ অব্যবহিত পিছত ৰচিত 'বুদ্ধিবৃত্তিৰ নতুন বিন্যাস' (১৯৭২) প্ৰন্ধগ্ৰন্থত আহমদ ছফাই বাংলাদেশৰ বুদ্ধিবৃত্তিক জগতৰ মানচিত্ৰ অঙ্কন কৰে আৰু বাংলাদেশী বুদ্ধিজীৱীসকলৰ সুবিধাবাদিতাৰ নগ্ন ৰূপ উন্মোচন কৰে তথা বুদ্ধিজীৱীসকলৰ সঁচাৰৰ দায়িত্বৰ স্বৰূপ আৰু দিকনিৰ্দেশনা বৰ্ণনাপূৰ্বক তেওঁলোকক সতৰ্ক কৰি দিবলৈ বুদ্ধিজীৱীসকলৰ ব্যৰ্থতাত বাংলাদেশৰ কি দুৰ্দশা হ’ব পাৰে সেই সম্পৰ্কে ভৱিষ্যদ্বাণী কৰে।
তথ্য সংগ্ৰহ
শ্ৰেণী:মৃত ব্যক্তি শ্ৰেণী:সাহিত্যিক শ্ৰেণী:বাংলাদেশৰ ব্যক্তি
গোপী
গোপী (गोपी) হৈছে এটা সংস্কৃত ভাষাৰ শব্দ আৰু শব্দটি গোপাল শব্দৰ পৰা উদ্ভূত হৈছে যাৰ অৰ্থ হৈছে গোৰ পালক বা গৰুৰ লালন-পালনকৰ্তা। হিন্দু ধৰ্মৰ বৈষ্ণৱবাদৰ আখ্যানসমূহত গোপিকা (গোপীৰ স্ত্ৰীবাচক ৰূপ) শব্দটো গোৱালীসকল(পশুপালনৰ বৃত্তিত জড়িত বালিকা)ৰ এক বিশেষ গোটক বুজাবলৈ বহুলভাৱে ব্যৱহৃত হয়। ভাগৱত পুৰাণ আৰু অন্যান্য পৌৰাণিক সাহিত্যত বৰ্ণিত ব্যাখ্যা অনুসৰি এই বালিকাসকল ভগৱান কৃষ্ণৰ প্ৰতি নিঃশ্চৰ্ত আৰু অচলা ভক্তিপ্ৰেমত নিৱদ্ধ আছিল। বালিকাবৃন্দৰ ভিতৰত ৰাধা (বা ৰাধিকা হিচাপেও জনাজাত) নামৰ গোপিকা গৰাকীক হিন্দুসকলৰ বহু ধৰ্মীয় পৰম্পৰাত, বিশেষকৈ গৌডীয় বৈষ্ণৱবাদত; বিশেষ উচ্চ শ্ৰদ্ধাপূৰ্ণ স্থান আৰু গুৰুত্ব প্ৰদান কৰা হয়। গৌডীয় বৈষ্ণৱবাদত বৃন্দাবনৰ ১০৮ গৰাকী গোপিকাৰ উল্লেখ আছে। উল্লেখ্য যে, ৰাধা আৰু আন গোপীসকলক গোৱালী হিচাপে অভিহিত কৰা হৈছে যদিও বৈষ্ণৱবাদৰ ধৰ্মতাত্ত্বিক গূঢ়াৰ্থ অনুসৰি তেওঁলোক হৈছে দেৱলোকৰ পৰম-পুৰুষ শ্ৰীকৃষ্ণৰ চিৰন্তন সেৱিকা। এইদৰেই, গোৱালীসকল হৈছে আভ্যন্তৰীন (আন্তঃ) শক্তি, বা অন্তঃৰঙ্গ শক্তি, আৰু পৰম-পুৰুষ ঈশ্বৰৰ আন্তঃ-শক্তিৰ বিস্তাৰ।
প্ৰসিদ্ধ গোপীসকল
বৃন্দাবনৰ গোপীৰ সংখ্যা গৌডীয় বৈষ্ণৱবাদত ১০৮ গৰাকী হিচাপে ধৰা হয়, আনহাতে কৃষ্ণ চৰিতৰ মতে এই সংখ্যা ১৬,০০০। ভক্তিপ্ৰেমৰ নিদৰ্শন বহনকাৰী গোপীবৃন্দ হৈছে বৃন্দাবনৰ অবিনশ্বৰ আৱাসী। ৰাধা বা ৰাধিকাক বৃন্দাবনৰ ৰাণী হিচাপে গণ্য কৰা হয় বাবে প্ৰায়েই ৰাধাৰাণী হিচাপে আখ্যা দিয়া হয়। গোপীসকলক তিনিটা গোটত বিভক্ত কৰিব পাৰি: কৃষ্ণৰ প্ৰায় সমবয়সীয়া বান্ধৱী গোপীবৃন্দ; দাসী গোপীবৃন্দ; আৰু বাৰ্তাবাহিকা গোপীবৃন্দ। ইয়াৰে কৃষ্ণৰ সমসাময়িক প্ৰথম গোটৰ গোপীসকল সকলোতকৈ বেছি মহিমামণ্ডিত (বৰিষ্ঠ); দ্বিতীয় গোটৰ গোপীসকল তেওঁৰ দাসীস্বৰূপ আৰু দ্বিতীয় মহিমামণ্ডিত (বৰ); আৰু তৃতীয় গোটৰ বাৰ্তাবাহিকা গোপীসকলৰ স্থান তেওঁলোকৰ পিছত। বৰিষ্ঠ গোটৰ গোপীসকল সকলোতকৈ বেছি প্ৰসিদ্ধ। তেওঁলোক ৰাধা আৰু কৃষ্ণৰ চিৰন্তন অন্তৰংগ প্ৰাণৰ সখী। দিব্য-যুগল(কৃষ্ণ-ৰাধা)-ৰ প্ৰতি তেওঁলোকৰ প্ৰেমৰ সমকক্ষতা বিশ্বব্ৰহ্মাণ্ডত পাবলৈ নাই। শ্ৰীমতী ৰাধাৰাণীৰ পিছতেই মুখ্য ৯ গৰাকী গোপীক কৃষ্ণৰ সৰ্বাগ্ৰগণ্য ভক্ত বা সেৱিকা হিচাপে গণ্য কৰা হয়। তেওঁলোকৰ নামসমূহ তলত উল্লেখ কৰা হৈছে:
অপ্ৰতিবন্ধ প্ৰেম
হিন্দু ধৰ্মৰ বৈষ্ণৱীয় ধৰ্মতত্ত্ব অনুসৰি, গোপীসকলৰ সৈতে জড়িত আখ্যানসমূহে বিশুদ্ধ-ভক্তিৰ নিদৰ্শন দাঙি ধৰে। এই বিশুদ্ধ-ভক্তিয়েই হৈছে 'ঈশ্বৰ(কৃষ্ণ)ৰ প্ৰতি সমৰ্পিত সৰ্বোত্তম নিঃশ্চৰ্ত প্ৰেম'। ভাগৱত পুৰাণৰ পিছৰ অধ্যায়সমূহত কৃষ্ণৰ বৃন্দাবনৰ লীলা বিষয়ক আৰু সন্ত উদ্ধৱৰ আখ্যানসমূহত, গোপীবৃন্দৰ কৃষ্ণৰ পৰতি প্ৰকাশিত স্বতঃস্ফূৰ্ত আৰু অচলা ভক্তি গভীৰভাৱে ব্যাখ্যায়িত হৈছে।
য়'হানেছ গুটন্‌বাৰ্গ
জ'হানেছ গুটন্‌বাৰ্গ, সম্পূৰ্ণ নাম Johannes Gensfleisch zur Laden zum Gutenberg (  আনুমানিক ১৩৯৮ – ৩ ফেব্ৰুৱাৰী, ১৪৬৮) এজন জাৰ্মান কমাৰ, সোণাৰী, মুদ্ৰক আৰু প্ৰকাশক আছিল। তেৱেঁই ইউৰোপত মুদ্ৰণৰ আৰম্ভণি কৰিছিল। ইউৰোপত তেওঁৰ যান্ত্ৰিক ছপা কৌশলে এক ছপা বিপ্লৱৰ সূচনা কৰে আৰু এই ঘটনাক আধুনিক যুগৰ সকলোতকৈ গুৰুত্বপূৰ্ণ ঘটনা বুলি গণ্য কৰা হয়। ই নৱজাগৰণ, প্ৰটেষ্টাণ্ট ধৰ্মসংস্কাৰ, আলোকিত যুগ আৰু বৈজ্ঞানিক বিপ্লৱত এক মুখ্য ভূমিকা লৈছিল। লগতে আধুনিক জ্ঞান-ভিত্তিক অৰ্থনীতি আৰু ৰাইজৰ মাজত শিক্ষা প্ৰসাৰতো ছপাশালৰ আগমণে অন্যতম ভূমিকা লয়।
১৪৩৯ চনত ইউৰোপত ছপাশাল ব্যৱহাৰ কৰা গুটন্‌বাৰ্গ আছিল প্ৰথম ইউৰোপীয় ব্যক্তি। ছপা জগতলৈ তেওঁৰ প্ৰধান অৱদানসমূহ হৈছে: movable type-ৰ  সৰহীয়া উৎপাদনৰ বাবে কৌশল উদ্ভাৱন; কিতাপ ছপাবৰ বাবে তেল-ভিত্তিক চিয়াঁহী ব্যৱহাৰ; সলাব পৰা গাঁথনি; যান্ত্ৰিক movable type; আৰু সেই সময়ত খেতিত ব্যৱহৃত স্ক্ৰু শালৰ দৰে কাঠৰ ছপাশালৰ ব্যৱহাৰ। তেওঁৰ সকলোতকৈ গুৰুত্বপূৰ্ণ উদ্ভাৱন আছিল এইবোৰৰ ব্যৱহাৰেৰে এনে এক প্ৰণালীৰ সজ্জা যাৰ ফলত কিতাপৰ সৰহীয়া ছপা সহজ হৈ পৰিছিল। ইয়াৰ ফলত প্ৰকাশক আৰু পঢ়ুৱৈৰ ধন ৰাহী হৈছিল।
ইউৰোপৰ নৱজাগৰণত যান্ত্ৰিক ছপাশালৰ আগমণে জনসংযোগৰ যুগৰ সূত্ৰপাত ঘটায় যি স্থায়ীভাৱে সমাজৰ গঠন সলাই দিয়ে। ৰাইজৰ মাজত তথ্যৰ বাধাহীন বিতৰণে ৰাজনৈতিক আৰু ধাৰ্মিক সংস্থাৰ ওপৰত প্ৰশ্ন তোলে, সাক্ষৰতাৰ বৃদ্ধিয়ে শিক্ষাৰ ক্ষেত্ৰত উচ্চশিক্ষিতসকলৰ প্ৰভাৱ হ্ৰাস কৰে আৰু মধ্যবিত্তসকলৰ উত্থানত সহায় কৰে।
তেওঁ ছপাই উলিওৱা গুটন্‌বাৰ্গ বাইবেল ইয়াৰ শৈল্পিক আৰু কাৰিকৰী মানৰ বাবে উচ্চ প্ৰশংসিত।
বাহ্যিক সংযোগ
শ্ৰেণী:জাৰ্মানীৰ ব্যক্তি
হৃদয় হাজৰিকা
হৃদয় হাজৰিকা (Hriday Hazarika, জন্ম: ১২ জানুৱাৰী ২০০১) এগৰাকী ভাৰতীয় শ্বুটাৰ। ২০১৮ চনৰ জুন মাহত জাৰ্মানীত অনুষ্ঠিত হোৱা আই এছ এছ এফ জুনিয়ৰ বিশ্বকাপত অংশগ্ৰহণ কৰি তেওঁ ব্যক্তিগতভাৱে সোণৰ পদক লাভ কৰে আৰু দলীয়ভাৱে দিব্যাংশু আৰু চাহু মানেইৰ সৈতে খেলি নতুন বিশ্ব অভিলেখ গঢ়ি ১৮৭৫.৩ নম্বৰসহ সোণৰ পদক লাভ কৰিছিল। ২০২৩ চনৰ মে' মাহত আজাৰবাইজানৰ বাকু চহৰত অনুষ্ঠিত আই এছ এছ এফ শ্বুটিং বিশ্বকাপৰ ১০ মিটাৰ এয়াৰ ৰাইফলৰ পুৰুষৰ শাখাত তেওঁ ৰূপৰ পদক অৰ্জন কৰে।
প্ৰাৰম্ভিক জীৱন আৰু শিক্ষা
২০০১ চনৰ ১২ জানুৱাৰী তাৰিখে লখিমপুৰত হৃদয় হাজৰিকাৰ জন্ম হৈছিল। তেওঁৰ পিতৃ ড॰ শৰৎ হাজৰিকা আৰু মাতৃ ইভা শইকীয়া। তেওঁৰ পিতৃ ড॰ শৰৎ হাজৰিকা নাৰায়ণপুৰত অৱস্থিত মাধৱদেৱ বিশ্ববিদ্যালয়ৰ পঞ্জীয়ক। তেওঁ ২০১৩ চনত ১২ বছৰ বয়সতে লখিমপুৰ জিলাৰ পথালি পাহাৰ অৱস্থিত শংকৰদেৱ মহাবিদ্যালয়ৰ শ্বুটিং ৰেঞ্জত ১০ মিটাৰ এয়াৰ ৰাইফলৰ শিক্ষা আৰম্ভ কৰিছিল। ২০১৮ চনত হৃদয় হাজৰিকাই গুৱাহাটীৰ চাউথ পইণ্ট স্কুলৰ পৰা দশম শ্ৰেণীৰ চূড়ান্ত পৰীক্ষাত উত্তীৰ্ণ হয়। তাৰপিছত তেওঁ একেখন বিদ্যালয়ৰ পৰা দ্বাদশ শ্ৰেণীৰ পৰীক্ষাত উত্তীৰ্ণ হয়।
খেলুৱৈ জীৱন
২০১৪ চনত তেওঁ ৫৭ তম ৰাষ্ট্ৰীয় শ্বুটিং চেম্পিয়নশ্বিপ প্ৰতিযোগিতাত অংশগ্ৰহণ কৰি ভাৰতীয় নিৰ্বাচন ট্ৰায়ালৰ বাবে যোগ্যতা অৰ্জন কৰে। তেতিয়াই তেওঁ যুৱ (১৮ বছৰ অনুৰ্ধ), জুনিয়ৰ (২১ বছৰ অনুৰ্ধ) আৰু চিনিয়ৰ শাখাত সোণৰ পদক অৰ্জন কৰে।
২০১৫ চনত তেওঁ কেৰালাত অনুষ্ঠিত হোৱা ৩৫ তম ৰাষ্ট্ৰীয় ক্ৰীড়াত অংশগ্ৰহণ কৰে। একেবছৰে তেওঁ যুৱ শাখাত নতুন ৰাষ্ট্ৰীয় অভিলেখসহ ৰাষ্ট্ৰীয় ৰাইফল এছ'চিয়েছনৰ কুমাৰ সুৰেন্দ্ৰ সিং সোঁৱৰণী শ্বুটিং প্ৰতিযোগিতাত সোণৰ পদক অৰ্জন কৰে।
২০১৬ চনত হৃদয় হাজৰিকাই প্ৰথম বাৰৰ বাবে আন্তঃৰাষ্ট্ৰীয় খেলত অংশগ্ৰহণ কৰে। ইৰানৰ তেহৰানত অনুষ্ঠিত হোৱা নৱম এছিয়া এয়াৰ গান প্ৰতিযোগিতাত অংশ লৈ তেওঁ দলীয়ভাৱে ব্ৰঞ্জৰ পদক পাবলৈ সক্ষম হয়। সেই বছৰতে তেওঁ ভাৰতৰ পুনেত অনুষ্ঠিত হোৱা ৰাষ্ট্ৰীয় শ্বুটিং চেম্পিয়নশ্বিপ প্ৰতিযোগিতাৰ ৬০তম জুনিয়ৰ ৰাষ্ট্ৰীয় চেম্পিয়নশ্বিপত অংশগ্ৰহণ কৰে।
২০১৭ চনত যুৱ তেওঁ নতুন দিল্লীত অনুষ্ঠিত হোৱা আই এছ এছ এফ বিশ্বকাপত অংশগ্ৰহণ কৰে। একে বছৰে তেওঁ জাপানত অনুষ্ঠিত হোৱা দশম এছিয়ান এয়াৰ গান চেম্পিয়নশ্বিপত দলীয় শাখাত সোণৰ পদক লাভ কৰে।
২০১৮ চনৰ জুন মাহত জাৰ্মানীত অনুষ্ঠিত হোৱা আই এছ এছ এফ জুনিয়ৰ বিশ্বকাপত অংশগ্ৰহণ কৰি ব্যক্তিগতভাৱে সোণৰ পদক লাভ কৰে আৰু দলীয়ভাৱে দিব্যাংশু আৰু চাহু মানেই ৰ লগত খেলি নতুন বিশ্ব অভিলেখ (১৮৭৫.৩ নম্বৰ) সহ সোণৰ পদক লাভ কৰে। একে বছৰৰে জুলাই মাহত চেক গণৰাজ্যত অনুষ্ঠিত হোৱা খেলত ব্যক্তিগতভৱে ব্ৰঞ্জ, দলীয়ভাৱে ব্ৰঞ্জ আৰু মিক্সড্‌ ডাবলছ্‌ত শ্ৰেয়া আগৰৱালৰ সৈতে খেলি ৰূপৰ পদক লাভ কৰে।
২০১৯ চনত হৃদয় হাজৰিকাই জাৰ্মানীত অনুষ্ঠিত হোৱা জুনিয়ৰ বিশ্বকাপ শ্বুটিং প্ৰতিযোগিতাত অংশগ্ৰহণ কৰি দলীয়ভাৱে ৰূপৰ পদক লাভ আৰু মিক্সড্‌ ডাবলছ্‌ত ব্ৰঞ্জৰ পদক লাভ কৰে। ব্যক্তিগতভাৱে মাত্ৰ ০.৮ ব্যৱধানত পদক লাভ কৰিবলৈ সক্ষম হয়। মিক্সড্‌ ডাবলছ্‌ত প্ৰাৰম্ভিক পৰ্যায়ত মেহলী ঘোষৰ লগত খেলি ৬২৮.১ পইণ্ট লাভ কৰি জুনিয়ৰ শাখাত বিশ্ব অভিলেখ স্থাপন কৰে। একে বছৰতে ভূপালত অনুষ্ঠিত হোৱা জুনিয়ৰ ৰাষ্ট্ৰীয় চেম্পিয়নশ্বিপত ব্ৰঞ্জৰ পদক লাভ কৰে।
২০১৯ চনত কুৱেইটত অনুষ্ঠিত হোৱা দশম এছিয়ান এয়াৰ গান চেম্পিয়নশ্বিপত হৃদয় হাজৰিকাই ইভাভেনিল ভেলাৰিভান ৰ সৈতে খেলি ০২.১ পইণ্টেৰে নতুন বিশ্ব অভিলেখসহ সোণৰ পদক লাভ কৰে। এইখন খেলত হৃদয়ে, অৰ্জুন আৰু দিব্যাংশৰ সৈতে দলীয়ভাৱে খেলি ৰূপৰ পদক লাভ কৰে।
২০২০ চনত তৃতীয় খেল' ইণ্ডিয়া যুৱক্ৰীড়াত অংশ লৈ হৃদয় হাজৰিকাই জুনিয়ৰ শাখাত ব্যক্তিগতভাৱে ৰূপৰ পদক লাভ কৰিবলৈ সক্ষম হয়। ২০২২ চনত কেৰালাত অনুষ্ঠিত হোৱা ৬৫ সংখ্যক ৰাষ্ট্ৰীয় শ্বুটিঙ চেম্পিয়নশ্বিপ প্ৰতিযোগিতাত হৃদয় হাজৰিকাই ৰূপৰ পদক লাভ কৰিছিল। ২০২৩ চনত আজেৰবাইজানৰ বাকু চহৰত অনুষ্ঠিত হোৱা এই এছ এছ এফ বিশ্বকাপৰ ১০ মিটাৰ এয়াৰ ৰাইফলৰ পুৰুষৰ শাখাত তেওঁ ৰূপৰ পদক অৰ্জন কৰে।
২০২৩ চনৰ ২৬ মে' তাৰিখে খেল' ইণ্ডিয়া বিশ্ববিদ্যালয় ক্ৰীড়াত তেওঁ কটন বিশ্ববিদ্যালয়ক প্ৰতিনিধিত্ব কৰি ১০ মিটাৰ এয়াৰ ৰাইফল প্ৰতিযোগিতাত স্বৰ্ণ পদক অৰ্জন কৰে।
প্ৰশিক্ষণ
হৃদয় হাজৰিকায়ে গুৱাহাটী, নতুন দিল্লী আৰু কুৱেইটত প্ৰশিক্ষণ গ্ৰহণ কৰিছে। নতুন দিল্লীৰ কৰ্ণি সিং শ্বুটিং ৰেঞ্জত তেওঁ প্ৰশিক্ষণ লৈছিল আৰু তেওঁৰ প্ৰশিক্ষক দীপক কুমাৰ দুবে। তেওঁৰ খেলৰ কাৰণে অলিম্পিক গোল্ড কোৱেষ্ট আৰু অইল ইণ্ডিয়া লিমিটেডে পৃষ্ঠপোষকতা কৰিছে।
তথ্য উৎস
শ্ৰেণী:ভাৰতৰ ক্ৰীড়া শ্বুটাৰ শ্ৰেণী:অসমৰ ব্যক্তি শ্ৰেণী:জীৱিত ব্যক্তি শ্ৰেণী:অসমীয়া ক্ৰীড়াবিদ
কমলা ভাচিন
কমলা ভাচিন (Kamla Bhasin; জন্ম: ২৪ এপ্ৰিল, ১৯৪৬ - ২৫ ছেপ্টেম্বৰ ২০২১) হ'ল এগৰাকী ভাৰতীয় প্ৰগতিশীল নাৰীবাদী কৰ্মী, কবি, লেখক আৰু সমাজ বিজ্ঞানী। ১৯৭০ চনৰপৰা ভাচিনে লিংগ, শিক্ষা, মানৱ উন্নয়ন আৰু সংবাদ মাধ্যমক কামৰ ক্ষেত্ৰ হিচাপে বাচি লৈ কাম কৰি আহিছে। তেওঁ ভাৰতৰ নতুন দিল্লী নিবাসী আছিল। ভাচিনক ঘাইকৈ নাৰীবাদী নেটৱৰ্ক 'সংগত' ৰ সৈতে জড়িত হৈ কৰা কামবোৰ আৰু তেওঁৰ কবিতা 'কিউকি ম্যে লড়কী হুঁ, মুঝে পঢ়না হ্যে।'-ৰ বাবে জনা যায়। ১৯৯৫ চনত তেওঁ এক সন্মিলনত জনপ্ৰিয় কবিতা 'আজাদী' (স্বাধীনতা)-ৰ এক পুনৰ্নিৰ্মাণ, নাৰীবাদী সংস্কৰণ পাঠ কৰে। তেওঁ 'ওৱান বিলিয়ন ৰাইজিং' ৰ দক্ষিণ এছিয়াৰ সমন্বয়ক।
তেওঁ 'সংগত'ৰ সৈতে কাম কৰিবলৈ ২০০২ চনত সংযুক্ত ৰাষ্ট্ৰৰ চাকৰিৰপৰা পদত্যাগ কৰে। 'সংগত'ৰ তেওঁ প্ৰতিষ্ঠাপক সদস্য আৰু পৰামৰ্শদাতা আছিল। ভাচিনে নাৰীবাদী তত্ত্ব আৰু সমুদায়িক কাম-কাজৰ একত্ৰীকৰণৰ ওকালতিত বিশ্বাস কৰিছিল। তেওঁ আদিবাসী আৰু শ্ৰমিক শ্ৰেণীৰ অৱহেলিত মহিলা সকলৰ হৈ কাম কৰিছিল আৰু অশিক্ষিতসকলৰ সৈতে কাম কৰিবলৈ বিভিন্ন পোষ্টাৰ, নাটক আৰু অন্যান্য পদ্ধতিৰ সহায় লৈছিল। কাৰ্যকৰী পৰিৱৰ্তনৰ বাবে সমুদায়িক কৰ্ম কাণ্ডৰ সৈতে শ্লোগানৰ মিল ৰাখি ভাচিনে কাম কৰিছিল।
২০২১ চনৰ ২৫ ছেপ্টেম্বৰত কৰ্কট ৰোগত আক্ৰান্ত হৈ ৭৫ বছৰ বয়সত ভাচিনৰ মৃত্যু হয়।
প্ৰাৰম্ভিক তথা ব্যক্তিগত জীৱন
তেওঁ নিজকে 'মধ্যৰাতিৰ প্ৰজন্ম' বুলি কৈছিল, যি স্বাধীনতাৰ সময়ত জন্ম গ্ৰহণ কৰা ভাৰতীয়সকলক দৰ্শায়। মাক-দেউতাকৰ ছটি সন্তানৰ তেওঁ আছিল চতুৰ্থটি। ভাচিনৰ দেউতাক ৰাজস্থানৰ এজন চিকিৎসক আছিল। গাঁৱলীয়া পাৰিপাৰ্শ্বিকতাত ডাঙৰ-দীঘল হোৱা বাবে ই তেওঁক ভাৰতৰ গাঁৱৰ মহিলাসকলৰ সমস্যাসমূহ বুজাত সহায় কৰিছিল। এই অভিজ্ঞতাই কমলাৰ জীৱন আৰু কৰ্মজীৱনত গুৰুত্বপূৰ্ণ প্ৰভাৱ পেলাইছিল। তেওঁ চৰকাৰী বিশ্ববিদ্যালয়ৰপৰা স্নাতক আৰু স্নাতকোত্তৰ ডিগ্ৰী লাভ কৰিছিল। পিছত তেওঁ কৈছিল যে, এই অভিজ্ঞতা হতাশাজক আছিল আৰু তেওঁ দ্বিতীয় বিভাগতহে উৰ্ত্তীৰ্ণ হৈছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় সাহিত্যিক শ্ৰেণী:সমাজকৰ্মী শ্ৰেণী:কৰ্কট ৰোগত মৃত্যু
এইচ টি এম এল
এইচ টি এম এল (HTML) হ’ল 'হাইপাৰ টেক্সট মাৰ্কআপ লেংগুৱেজ' (Hyper Text Markup Language)-ৰ চমু ৰূপ। ই প্ৰগ্ৰামিং লেংগুৱেজ নহয় যদিও, তাৰ দৰেই এই মাৰ্কআপ লেংগুৱেজসমূহো, টেগসমূহৰ সহায়ত ৱেবপেজৰ তথ্যসমূহৰ বিভিন্নধৰণৰ আকৃতিৰ সাধাৰণ পৰিকাঠামোবোৰ সজোৱাত সহায় কৰে। ইয়াক চি এছ এছ আৰু জাভাস্ক্ৰীপ্টৰ সহায়ত উন্নতমানৰ ৰূপ প্ৰদান কৰিব পাৰি।
ইণ্টাৰনেটত ৱেবছাইটৰ পেজসমূহ তৈয়াৰ কৰাত ই সকলোতকৈ জনপ্ৰিয়। ইয়াৰ এক্সটেনশ্বন ফাইল .html আৰু .htm উভয়ে হ’ব পাৰে। বিভিন্ন ধৰণৰ টেগ ব্যৱহাৰ কৰি এই এইচ টি এম এলৰ সহায়ত বিভিন্ন ধৰণৰ ফৰমেট তৈয়াৰ কৰিব পাৰি। ইয়াৰ শেহতীয়া সংস্কৰণটো হ’ল- এইচ টি এম এল ৫ (HTML5) ।
ইতিহাস
thumb|upright|[[টিম বাৰ্নাৰ্ছ লী (Tim Berners-Lee); এপ্ৰিল ২০০৯]] ১৯৮০ চনত ব্ৰিটিছ কম্পিউটাৰ বিজ্ঞানী টিম বাৰ্নাৰ্ছ লী চাৰ্ণৰ (CERN) এজন ঠিকাদাৰ আছিল। পোনপ্ৰথমে চাৰ্ণ গৱেষকসকলোৰ মাজত দস্তাবেজ শ্বেয়াৰ কৰাৰ কাৰণে ENQUIRE prototyped নামৰ এটি System -ৰ প্ৰস্তাৱ দিয়ে। ১৯৮৯ চনত টিম বাৰ্নাৰ্ছ লীয়ে ব্ৰাউজাৰ তথা চাৰভাৰৰ চফ্টৱেৰ এইচ টি এম এল (HTML) -ৰ কথা উল্লেখ কৰে। এবছৰতেই চাৰ্ণৰ তথ্য চিষ্টেম ইঞ্জিনীয়াৰ Robert Cailliau -ৰ সৈতে যৌথভাৱে চাৰ্ণৰ ই প্ৰকল্পৰ বাবে অনুৰোধ কৰে, যদিও প্ৰকল্পটো আনুষ্ঠানিকভাৱে চাৰ্ণৰ দ্বাৰা গৃহীত নহয়।
মাৰ্কআপ
200px|thumb|[[এইচ টি এম এলৰ পেজৰ গঠন]]
উদাহৰণস্বৰূপে
<p style="font-size:24px">হেডিং নম্বৰ ১ <p style="font-size:22px">হেডিং নম্বৰ ২ <p style="font-size:20px">হেডিং নম্বৰ ৩ <p style="font-size:18px">হেডিং নম্বৰ ৪ <p style="font-size:16px">হেডিং নম্বৰ ৫ <p style="font-size:14px">হেডিং নম্বৰ ৬
এইচ টি এম এল টেগৰ উদাহৰণ
* টোকা :প্ৰথম টেগসমূহক আৰম্ভণি টেগ (Start tag) বা খোলা টেগ (Opening tag) আৰু শেষৰ টেগসমূহক বন্ধ টেগ (Closing tag) বা শেষ টেগ (End tag) বুলি কোৱা হয়।
ল’গ’
১৮ জানুৱাৰী, ২০১১ চনত, ডাব্লিউ থ্ৰী চি এইচটিএমএল ৫ ৰ ব্যৱহাৰ বা আগ্ৰহৰ প্ৰতিনিধিত্ব কৰাৰ বাবে এটি ল’গ’ প্ৰৱৰ্তন কৰিছিল, যি ডাব্লিউ থ্ৰী চিৰ আগত জাৰি কৰা অন্যান্য বেজেজসমূহৰ তুলনাত কোনো নিৰ্দিষ্ট মানৰ বৈধতা বা সংগতিক নহয়। ১ এপ্ৰিল ২০১১ চন পৰ্যন্ত, এই ল’গ’টি শাসকীয় হয়।
প্ৰাথমিকভাৱে ইটোক ৰাজহুৱা কামত উপস্থাপন কৰাৰ সময়ত, ডাব্লিউ থ্ৰী চি এইচটিএমএল ৫ ল’গ’টোক “সাধাৰণ এইছটিএমএল ৫, চিএছএছ, এছভিজি, ডাব্লিউঅ’এফএফ, আৰু অন্যান্য অপেন ৱেব প্ৰযুক্তিৰ বিস্তৃত চেটসমূহৰ বাবে সাধাৰণ-উদ্দেশ্য ভিজুৱেল পৰিচয় হিচাবে ঘোষণা কৰিছে।” ৱেব ষ্টেণ্ডাৰ্ড প্ৰজেক্টসহ কিছু ৱেব ষ্টেণ্ডাৰ্ড এডভোকেটৰ “এইচটিএমএল ৫” ৰ সংজ্ঞাটোকে এটি সৰু শব্দ হিচাবে সমালোচনা কৰিছিল আৰু পৰিভাষাৰ অস্পষ্টতা আৰু ভুল যোগাযোগৰ সম্ভাৱনা নিৰ্দেশ কৰে। তিনি দিন পাছত, ডাব্লিউ থ্ৰী চি সম্প্ৰদায়ৰ প্ৰতিক্ৰিয়াৰ প্ৰতিক্ৰিয়া জনায় আৰু ল’গ’ সংজ্ঞা পৰিৱৰ্তন কৰে, সম্পৰ্কিত প্ৰযুক্তিসমূহৰ সংখ্যাটোক বাদ দি ডাব্লিউ থ্ৰী চি তেতিয়া কৈছিল যে, ল’গ’টো “আধুনিক ৱেব এপ্লিকেচনসমূহৰ মূল ভিত্তি এইচটিএমএল ৫ ক উপস্থাপন কৰে।”
তথ্য সংগ্ৰহ
শ্ৰেণী:মাৰ্কআপ লেংগুৱেজ
সোণাৰায় পূজা
সোণাৰায় পূজা হৈছে অবিভক্ত গোৱালপাৰা জিলাৰ  গৌৰীপুৰ, ধুবুৰী, ছত্ৰশাল, লখিমপুৰ, গোলোকগঞ্জ আৰু উত্তৰবঙ্গত প্ৰচলিত ব্যাঘ্ৰ দেৱতাৰ পূজা। এনে ঠাইত ব্যাঘ্ৰ দেৱতা সোণাৰায় নামে  পৰিচিত। লোক দেৱতাৰূপে সোণাৰায়ক পূজা কৰিলে গৰুগাই নিৰাপদে থকাৰ উপৰি গৃহস্থৰ কল্যাণ হয় বুলি বিশ্বাস কৰা হয়। সোণাৰায় পূজা কৃষিজীৱীসকলৰ মাজতহে সীমিত।
নীতি-নিয়ম
মাঘৰ দোমাহীৰ দিনা এই পূজা অনুষ্ঠিত হয়। গৰখীয়া ল'ৰাসকলে হাতত সোণাৰায়ৰ দণ্ড লৈ গোটেই পুহ মাহজুৰি গীত গাই গাই ঘৰে ঘৰে ফুৰি সোণাৰায়ৰ দক্ষিণা সংগ্ৰহ কৰে। পুহ মাহৰ শেষ অৰ্থাৎ মাঘৰ দোমাহীৰ দিনা ৰাতি পথাৰ বা নদীৰ পাৰত সোণাৰায় পূজা অনুষ্ঠিত হয়। পূজাৰ দিনা ভাতৰ পৰিৱৰ্তে পিঠা-লাৰু খোৱা হয়। খেৰ-বাঁহেৰে নিমাৰ্ণ কৰা ঘৰটোৰ ভিতৰত বেদী নিমাৰ্ণ কৰি সেই বেদীত সোণাৰায়ৰ মূৰ্তি প্ৰতিষ্ঠা কৰি ফুল-জল, বেলপাত, তুলসীপাত, ফলমূল আদিৰে ব্ৰাহ্মণ পূজাৰীয়ে সোণাৰায়ৰ পূজা কৰে আৰু সকলোৱে মিলা-প্ৰীতিৰে ভোজ খায়। সোণাৰায়ৰ মূৰ্তি বিসৰ্জন নিদি অস্থায়ী ঘৰটোতে ৰখা হয়। সোণাৰায়ক পুৰণি কমতা ৰাজ্যৰ বাঘ দেৱতা ৰূপে বিশ্বাস কযা হয়। কৃষ্ণৰ সৈতে সোণাৰায় দেৱতাৰ সাদৃশ্য আছে। গৰখীয়া সৈতে খেলা কৰা, দৈ-মাখন চুৰি কৰি খোৱা আদি সোণাৰায় দেৱতাৰ শিশু লীলা। সোণাৰাম দেৱতাকলৈ বহুতো জনশ্ৰুতিও প্ৰচলিত আছে।
তথ্য সংগ্ৰহ
শ্ৰেণী:অসমৰ সংস্কৃতি
জেনিফাৰ ল'পেজ
জেনিফাৰ ল'পেজ (English:Jennifer Lopez) এগৰাকী আমেৰিকান অভিনেত্ৰী,প'প গায়িকা,লেখিকা আৰু ফেছন দিজাইনাৰ। তেওঁৰ জন্ম ১৯৬৯ চনৰ ২৪ জুলাইত The bronx নিউই্য়ৰ্কত হয়। তেওঁক J.Lo নামেৰেও জনা যায়। ২০১৪ চনত তেওঁক billboard music awards এ international icon বটা প্ৰধান কৰে।বৰ্তমানলৈকে তেওৰ বিশ্বজুৰি প্ৰায়ে ৮০ মিলিয়ণ সংগীত ৰেকৰ্ড বিক্ৰী হৈছে। তেওঁৰ দ্বাৰা অভিনিত উল্লেখযোগ্য চিনেমা কেইখনমান হ'ল :Selena,Out of sight,the wedding planner,Andaconda,Shall we dance,an unfinished life,enough,the boy next door ইত্যাদি। জেনিফাৰৰ মিউজিক এলবাম সমুহ হ'ল: On the six,Jlo, rebirth,Love?,brave,A.K.A, তেওঁৰ বিশ্বজুৰি হিট হোৱা অন্যতম একক গীতটি হ'ল অন দ' ফ্লৰ। জেনিফাৰ আমেৰিকান আই'ডল শীৰ্ষক ৰিয়েলিতি ছ' ৰ অন্যতম বিচাৰক। ২০১৪ চনৰ fifa world cup ৰ বাৱে পিটবুল লগত we are one শীৰ্ষক গীতটি পৰিবেশন কৰে। ইয়াৰ উপৰিও তেওঁ আমেৰিকাৰ বহু কেইখন টিভি ছিৰিজ প্ৰয়োজনা কৰিছে।
তথ্য সংগ্ৰহ
শ্ৰেণী:হলিউড অভিনেত্ৰী শ্ৰেণী:আমেৰিকান কণ্ঠশিল্পী শ্ৰেণী:আমেৰিকা যুক্তৰাষ্ট্ৰৰ ব্যক্তি
ব্ৰত
ব্ৰত হৈছে এক ধাৰ্মিক সংকল্পমূলক ৰীতি, এই সংকল্প প্ৰায়ে খাদ্যৰ পৰা বিৰত থাকি, বিশেষকৈ মহিলাৰ দ্বাৰা পালন কৰা হয়। ইয়াক বিস্তৃত প্ৰাৰ্থনা, অন্যান্য ৰীতি-নীতি যেনে দান বা মন্দিৰলৈ যোৱা, কেতিয়াবা উৎসৱৰ সময়ত বা সংস্কাৰ (পথৰ ৰীতি) অনুষ্ঠানৰ সৈতে পালন কৰা হয়। ইয়াৰ বৰ্ণনা বেদৰ দৰে পুৰণি হিন্দু পুথিত পোৱা যায়, কিন্তু এক তৰল প্ৰেক্ষাপটত যি পৱিত্ৰ পৰ্যবেক্ষণৰ অৰ্থত নহয়।
পুৰাণৰমতে ব্ৰত কেইবা প্ৰকাৰৰ হব পাৰে, যেনে-
তথ্য সংগ্ৰহ
শ্ৰেণী:হিন্দু ধৰ্ম
ভাৰতীয় মনোবিজ্ঞান
ভাৰতীয় মনোবিজ্ঞানে (Indian Psychology)মনোবিজ্ঞানৰ এক বিকাশশীল বৈজ্ঞানিক উপক্ষেত্ৰক বুজায়। এই ক্ষেত্ৰত কাম কৰা মনোবিজ্ঞানীসকলে থলুৱা ভাৰতীয় ধৰ্মীয় আৰু আধ্যাত্মিক পৰম্পৰা আৰু দৰ্শনত নিহিত হৈ থকা মানসিক ধাৰণাসমূহ উদ্ধাৰ কৰি আছে, আৰু এই ধাৰণাসমূহ মানসিকভাৱে প্ৰকাশ কৰিছে যিয়ে অধিক মানসিক গৱেষণা আৰু প্ৰয়োগৰ অনুমতি দিয়ে। এই অৰ্থত ‘ভাৰতীয় মনোবিজ্ঞান’ মানে ‘ভাৰতীয় জনসাধাৰণৰ মনোবিজ্ঞান’, বা ‘ভাৰতীয় বিশ্ববিদ্যালয়ত শিকোৱা মনোবিজ্ঞান’ নহয়। ভাৰতীয় মনোবিজ্ঞান আন্দোলনে এই ক্ষেত্ৰত শেহতীয়াকৈ সম্প্ৰসাৰিত হোৱা কাৰ্যকলাপক উৎসাহিত কৰা বা সম্পন্ন কৰা মনোবিজ্ঞানীসকলক বুজায়।
যদিও এই ক্ষেত্ৰত কিছু গৱেষণা ১৯৩০ চনৰ পৰাই হৈছিল, তথাপিও ২০০২ চনত ভাৰতৰ পণ্ডিচেৰীত কে ৰামকৃষ্ণ ৰাও, গিৰিশ্বৰ মিছৰা আদিৰ নেতৃত্বত সমবেত হোৱা ১৫০ জনতকৈ অধিক মনোবিজ্ঞানীয়ে ভাৰতীয় মনোবিজ্ঞানৰ ওপৰত ইস্তাহাৰ[1] প্ৰকাশ কৰাৰ পিছত কাৰ্যকলাপ তীব্ৰতৰ হৈ পৰিছিল। ইস্তাহাৰ প্ৰকাশৰ পিছৰে পৰা এই ক্ষেত্ৰত সক্ৰিয় মনোবিজ্ঞানীসকলে বিদ্বান আৰু বৈজ্ঞানিক প্ৰকাশন প্ৰস্তুত কৰি আহিছে য’ত এখন পাঠ্যপুথি, এখন হাতপুথি, আন কেইবাটাও সম্পাদিত খণ্ড, এখন আলোচনীৰ বিশেষ সংখ্যা, আৰু অন্যান্য বিভিন্ন গ্ৰন্থ আৰু আলোচনীৰ প্ৰবন্ধ আদি আছে। ভাৰতীয় মনোবিজ্ঞানৰ সন্মিলন ভাৰতৰ কেইবাখনো চহৰত অনুষ্ঠিত হৈছে
সংজ্ঞা আৰু নামকৰণ
ৰাওৱে (২০০৮)বুজাইছে যে-"we prefer to use the name Indian psychology... because this usage is consistent with the universally accepted sense of the analogous subject, Indian philosophy. Also, 'Indian psychology' is the name used by those who pioneered in the area of applying classical Indian thought to contemporary psychology... Jadunath Sinha in his three volumes entitled Indian Psychology [published beginning 1933]... [and by] Rhys Davids... The Birth of Indian Psychology and Its Development in Buddhism (1936)... followed by Raghunath Safaya's one volume Indian Psychology (1976) and B. Kuppaswamy's book Elements of Ancient Indian Psychology (1985). We believe the term Indian psychology has come to stay and with its expected wider popularity... is likely to be universally shared."কৰ্ণেলিচেনে (২০১৪) নামৰ সম্ভাৱ্য বিভ্ৰান্তিৰ বিষয়ে উদ্বেগ প্ৰকাশ কৰি লিখিছে যে "ভাৰতীয় মনোবিজ্ঞান.... এটা নাম যিটো ব্যৱহাৰ কৰাৰ সময়ত প্ৰতিবাৰেই ব্যাখ্যাৰ প্ৰয়োজন হয়... আৰু ভাৰতীয় জাতীয়তাবাদৰ বিভিন্ন ধৰণৰ সৈতে ইয়াৰ সম্পৰ্ক থকাৰ বাবে ই বিতৰ্কৰ আদালতত অব্যাহত ৰাখিছে।" সাৰ্বজনীনতাৰ দাবীৰে বিজ্ঞানৰ দৃষ্টিভংগীৰ বাবে এইটো এটা সমস্যাজনক বোজা"।
ইতিহাস
২০ শতিকাৰ সময়ছোৱাত পণ্ডিতসকলে ভাৰতীয় পৰম্পৰাত নিহিত হৈ থকা মানসিক ধাৰণাসমূহৰ বিষয়ে মাজে মাজে অধ্যয়ন কৰিছিল। এই প্ৰক্ৰিয়াটো একবিংশ শতিকাত যথেষ্ট ত্বৰান্বিত হৈছিল, য’ত ভাৰতীয় মনোবিজ্ঞানৰ ইস্তাহাৰ[1] (২০০২) প্ৰকাশ কৰাটো ভাৰতীয় মনোবিজ্ঞান আন্দোলন বুলি কোৱাৰ বাবে এক মাইলৰ খুঁটি হিচাপে দেখা গৈছিল। এই তীব্ৰতৰ আগ্ৰহক অনুঘটক হিচাপে গঢ়ি তোলাৰ বাবে এছ.কে.কিৰণ কুমাৰে (২০০৮) লিখিছে যে"wo specific developments... have played key roles in stimulating investigators to examine and incorporate Indian psychological thoughts into current literature. First, in 1960s and 1970s, the increasing popularity of meditation and Yoga... the increasing interest in the study of consciousness... and the emergence of transpersonal psychology... brought to focus the Indian religio-spiritual and philosophical traditions.... Secondly, the increase in cross-cultural research and the development of cross-cultural psychology... led to a greater appreciation of the paradigmatic limitations of modern scientific psychology, which render the claim of its universality doubtful."
ইস্তাহাৰ
২০০২ চনৰ ২৯ ছেপ্টেম্বৰৰ পৰা ১ অক্টোবৰলৈ পণ্ডিচেৰীত যোগ আৰু মনোবিজ্ঞানৰ ভাৰতীয় দৃষ্টিভংগীৰ ৰাষ্ট্ৰীয় সন্মিলনত ১৫০ জনতকৈ অধিক ভাৰতীয় মনোবিজ্ঞানী বৈঠকত মিলিত হৈছিল। এই মনোবিজ্ঞানীসকলে এটা ঘোষণা জাৰি কৰিছিল যি ভাৰতীয় মনোবিজ্ঞানৰ ওপৰত ইস্তাহাৰ নামেৰে জনাজাত, যি ভাৰতীয় নেচনেল একাডেমী অৱ চাইক’লজিৰ আলোচনী চাইক’লজিকেল ষ্টাডিজ ত প্ৰকাশ পাইছিল। ইস্তাহাৰখনে দৃঢ়তাৰে কয় যে "সামগ্ৰিক দিশত সমৃদ্ধ, পদ্ধতিত অত্যাধুনিক আৰু ইয়াৰ প্ৰয়োগমূলক দিশত মূল্যৱান ভাৰতীয় মনোবিজ্ঞান মনোবিজ্ঞানত এনে নতুন আৰ্হিৰ জন্মৰ সম্ভাৱনাৰে গঠিত যিবোৰ কেৱল ভাৰতৰ বাবেই নহয়, সাধাৰণতে মনোবিজ্ঞানৰ প্ৰতিও প্ৰাসংগিকতা থাকিব.."। ভাৰতীয় মনোবিজ্ঞানৰ দ্বাৰা আমি এটা সুকীয়া মানসিক পৰম্পৰাক বুজাইছোঁ যি ভাৰতীয় নীতি আৰু চিন্তাৰ শিপাযুক্ত, দেশত থকা বিভিন্ন ধৰণৰ মানসিক পদ্ধতিকে ধৰি।" যিবোৰ সম্পদ সামগ্ৰী প্ৰস্তুত কৰাৰ পৰা আৰম্ভ কৰি ছাত্ৰ ফেল'শ্বিপ প্ৰদান কৰা, আলোচনা চক্ৰ অনুষ্ঠিত কৰা, পাঠ্যক্ৰম প্ৰদান কৰা, এটা ৱেবছাইট সৃষ্টি কৰা, আৰু পৰামৰ্শসমূহ কাৰ্যকৰী কৰাটো নিশ্চিত কৰিবলৈ অনুসৰণমূলক ব্যৱস্থাৰ বাবে এখন সমিতি নিযুক্তি দিয়ালৈকে আছিল।
ৰাও আৰু পৰাঞ্জপেয়ে (২০১৬) বৰ্ণনা কৰা মতে, সন্মিলনত উপস্থিত থকাসকলে "সৰ্বসন্মতিক্ৰমে ভাৰতীয় মনোবিজ্ঞানৰ ইস্তাহাৰ ঘোষণা কৰে। ভাৰতীয় পৰম্পৰাত অন্তৰ্নিহিত মানসিক ধাৰণা আৰু ধাৰণাসমূহে সাধাৰণভাৱে মানসিক জ্ঞানক আগুৱাই নিয়াত বহুখিনি অৰিহণা যোগাব পাৰে আৰু ভাৰতৰ মনোবিজ্ঞানীসকলৰ দ্বাৰা তেওঁলোকৰ অৱহেলা দেশৰ বৰ্তমানৰ মনোবিজ্ঞানৰ অস্বাদু অৱস্থাৰ বাবে বহু পৰিমাণে দায়ী বুলি তেওঁলোকৰ বিশ্বাসৰ ঘোষণা আছিল। তেওঁলোকে ভাৰতৰ বৌদ্ধিক আৰু আধ্যাত্মিক ইতিহাস আৰু নীতি-নিয়মে গঢ় দিয়া ধাৰাৰে মনোবিজ্ঞানক পুনৰ দিশ নিৰ্ধাৰণ কৰাৰ সংকল্প পুনৰবাৰ প্ৰকাশ কৰে।"
বিষয়, বৈশিষ্ট্য, আৰু পদ্ধতি
ভাৰতীয় মনোবিজ্ঞানৰ প্ৰকাশনত আজিলৈকে বিভিন্ন বিষয়ৰ আলোচনা কৰা হৈছে। চৌধুৰীয়ে লক্ষ্য কৰিছিল যে হেণ্ডবুক ত চিন্তাধাৰা (জৈন ধৰ্ম, বৌদ্ধ ধৰ্ম, হিন্দু ধৰ্ম, আৰু বিভিন্ন আনুষংগিক পৰম্পৰা), নিৰ্দিষ্ট মানসিক প্ৰক্ৰিয়া আৰু নিৰ্মাণ ("মূল্য, ব্যক্তিত্ব, উপলব্ধি, জ্ঞান, আৱেগ, সৃষ্টিশীলতা, শিক্ষা") ৰ বিষয়ে কিছু অংশ সন্নিবিষ্ট কৰা হৈছে । ভাৰতীয় মনোবিজ্ঞানৰ সাহিত্যত সন্ত টুকাৰামা {{rp|276–292}, বি.জি.তিলক, ৰমনা মহৰ্ষি , মহাত্মা গান্ধী, একনাথ এশ্বৰন আদি কেইবাজনো বিশিষ্ট ভাৰতীয় আধ্যাত্মিক ব্যক্তি আৰু তেওঁলোকৰ উত্তৰাধিকাৰৰ কেছ ষ্টাডি অন্তৰ্ভুক্ত কৰা হৈছে।
ৰাও আৰু পৰাঞ্জপে (২০১৬)কৈছে যে ভাৰতীয় মনোবিজ্ঞানে"পদ্ধতিগত বহুত্ববাদৰ সমৰ্থন কৰে। পৰীক্ষামূলক অন্বেষণৰ বস্তুনিষ্ঠতা, নিয়ন্ত্ৰণ আৰু সৰলতাক নাকচ নকৰাকৈয়ে ভাৰতীয় মনোবিজ্ঞানে পৰিঘটনাতাত্ত্বিক পদ্ধতিসমূহক সহসমান হিচাপে আকোৱালি ল’বলৈ আৰু গ্ৰহণ কৰিবলৈ মানৱ অভিজ্ঞতাৰ সমৃদ্ধি আৰু বহুমুখী জটিলতাক উপযোগীভাৱে ধৰি ৰাখিবলৈ পৰীক্ষা-নিৰীক্ষাৰ বাহিৰলৈ যোৱাৰ প্ৰয়োজনীয়তাক স্বীকাৰ কৰে।"
অন্যান্য ক্ষেত্ৰৰ সৈতে সম্পৰ্ক
ৰাও আৰু পৰাঞ্জপে (২০১৬) লিখিছে যে "আমি পশ্চিমীয়া আৰু ভাৰতীয় পদ্ধতিক কোনো এটা বা কিন্তু পাৰস্পৰিকভাৱে পৰিপূৰক আৰু শক্তিশালী আৰ্হি হিচাপে বিবেচনা কৰা উচিত।"
ওমান আৰু সিঙে(২০১৮) লিখিছে যে "আধুনিক মনোবিজ্ঞানৰ আৰ্হিৰ দৰেই বহুতো থলুৱা ভাৰতীয় আৰ্হিক সাৰ্বজনীনভাৱে ফ্ৰেমৱৰ্ক কৰা হয় আৰু বিশ্বজুৰি বৈচিত্ৰময় জনসংখ্যাৰ বাবে প্ৰাসংগিকতাৰ বাবে অন্বেষণ কৰিব পৰা যায়। ভাৰতীয় মনোবিজ্ঞান আন্দোলনৰ লক্ষ্য হৈছে আধুনিক মনোবিজ্ঞানৰ উত্তমখিনি সম্প্ৰসাৰণ আৰু পৰিশোধন কৰাৰ সমান্তৰালভাৱে পৰম্পৰাগত সম্পদসমূহ পুনৰ আহৰণ কৰা।"
ওমান আৰু সিঙে (২০১৮) লিখিছে যে "ধৰ্ম/আধ্যাত্মিকতা অধ্যয়নত আমেৰিকাৰ মনোবিজ্ঞানীসকলে অভিজ্ঞতাভিত্তিক কামৰ গুৰুত্ব আৰোপ কৰিছে, আনহাতে ভাৰতীয় মনোবিজ্ঞান আন্দোলনে অভিজ্ঞতা আৰু উপলব্ধিৰ অন্তৰ্দৃষ্টিৰ গুৰুত্ব আৰোপ কৰিছে। সহযোগিতাৰ জৰিয়তে ভাৰতীয় আৰু আমেৰিকাৰ মনোবিজ্ঞানীসকলে ইজনে সিজনৰ পৰা শিকিব পাৰে আৰু একত্ৰিত কৰিব পাৰে।"
ভেটিকান চিটি
ভেটিকান চিটি (Vatican City, চৰকাৰীভাৱে ভেটিকান চিটি ষ্টেট, Vatican City State) হৈছে ইটালীৰ ৰোমৰ ভিতৰত অৱস্থিত এক স্বাধীন দেশ। ভেটিকান চিটি ষ্টেট, যাক “দ্য ভেটিকান” বুলিও কোৱা হয়, লেটাৰন চুক্তিৰ মাধ্যমত ১৯২৯ চনত ইটালীৰ পৰা স্বাধীন হৈছিল।
ভেটিকান চিটিৰ মাটিকালি মাত্ৰ ৪৯ হেক্টৰ (১১০ একৰ) আৰু জনসংখ্যা প্ৰায় ৮২৫ জন। আয়তন আৰু জনসংখ্যা উভয় দিশৰে পৰা ই পৃথিৱীৰ আটাইতকৈ সৰু দেশ। পোপ হৈছে এই দেশৰ ৰাষ্ট্ৰ প্ৰধান। ই ৰোমান কেথলিক চাৰ্চৰ বিশ্ব মুখ্য কাৰ্যালয় হিচাপে কাম কৰে।
টিবেৰ নদীৰ ঠিক পশ্চিমত উত্তৰ-পশ্চিম ৰোমৰ ভেটিকান পর্বতৰ এটা তিনিকোণীয়া অঞ্চল, ভেটিকান চহৰত অৱস্থিত। দক্ষিণ-পশ্চিমত পিয়াজ চন পিট্ৰে বা ছেইণ্ট পিটাৰৰ স্কুৱেৰৰ বাহিৰে, মধ্য বয়স আৰু নৱজাগৰণৰ সময়ত নিৰ্মিত দেৱালৰ দ্বাৰা ভেটিকান চহৰক ৰোমৰ পৰা পৃথক কৰা হয়। দেৱলৰ ভিতৰত আছে বাৰ্গ, বাহাৰী ভৱন আৰু বৰ্গ। সৰ্ববৃহৎ ভৱনটো হৈছে ৰোমান কেথলিকসকলৰ মুখ্য চাৰ্চ ছেইণ্ট পিটাৰৰ বেচিলিকা। ভেটিকান চিটিৰ এটা স্থান মান্যতাবৰী, লাইব্ৰেৰি ভিটিকান আছে।
ভেটিকান চিটিৰ নিজস্ব সংবিধান, ডাক প্ৰণালী, ছীল কৰা, পতাকা আৰু অন্যান্য ৰাজ্যৰ চিহ্ন আছে। ভেটিকানৰ নিজৰ সেনাও আছে, যাক চুইছ গাৰ্ড বুলি কোৱা হয়; ইয়াৰ সদস্যতা প্ৰায় ১০০। অফিচিয়েল ৰেডিঅ' ষ্টেচন ভেটিকান ৰেডিঅ'ই বিশ্বৰ ভিতৰতে পপৰ কণ্ঠ বিস্তাৰ কৰিছিল। ২০০১ চনত ভেটিকানৰ জনসংখ্যা আছিল প্ৰায় ১০০০। ইয়াত স্থায়ীভাৱে বাস কৰি আৰু পোপে দিয়া বিশেষ দায়িত্ব পালন কৰি ইয়াত থকাটো সম্ভৱ।
ভেটিকান চিটি হৈছে অন্তিম টোপ। কেথাল িক্কেলে পোপৰ ৰায়ৰ সৈতে মধ্য ইটালীৰ কেইবাটাও অঞ্চলত এই ৰাজ্যসমূহ স্থাপন কৰিছিল। ইটালীৰ চৰকাৰ আৰু পোপ সম্প্ৰদায়ৰ মাজত বছৰ বছৰ বিতৰ্কৰ পিছত, লেতেৰান চুক্তিৰ অধীনত ১৯২৯ চনত ভেটিকান চিটি স্থাপন কৰা হৈছিল। এই চুক্তিৰ অধীনত, কেথালিক চাৰ্চে ক্ষতিপূৰণৰ বিনিময়ত আন সকলো পোপৰ পৰা নিজৰ দাবী প্ৰস্থান কৰে আৰু এক স্বাধীন ভাটিকান চহৰ ত পৰিণত হয়। গোটটোৰ বৰ্তমানৰ মুৰব্বী পপ ফৰান্সিছে ২০১৩ চনৰ ১৩ মাৰ্চত কাৰ্য্যভাৰ গ্ৰহণ কৰিছিল।
টোকা
<references group="lower-alpha"/>
তথ্য সংগ্ৰহ
শ্ৰেণী:ইউৰোপৰ দেশ‎
লটিঘটি
লটিঘটি (Lotighoti) হৈছে ড॰ ভূপেন হাজৰিকাৰ দ্বাৰা পৰিচালিত আৰু প্ৰযোজিত এখন সঙ্গীতপ্ৰধান হাস্য-ব্যংগ কথাছবি। কামৰূপ চিত্ৰৰ বেনাৰত নিৰ্মিত ছবিখনে ১৯৬৬ চনত মুক্তিলাভ কৰিছিল। চতুৰ্দশ (১৯৬৬) ৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অসমীয়া চলচ্চিত্ৰৰ ৰাষ্ট্ৰপতিৰ ৰূপৰ পদক লাভ কৰা ছবিখনৰ সংগীত অত্যন্ত জনপ্ৰিয় হৈছিল। ছবিখনৰ কেপছন আছিল হাঁহি হাঁহি ভাবিব পৰা ছবি।
কাহিনী
লটিঘটিৰ কাহিনীটো ছবি-নিৰ্মাণত আগ্ৰহী এজন ব্যক্তিৰ জীৱনত ঘটা নানানটা হাস্যকৰ ঘটনাক লৈ কেন্দ্ৰীভূত। তেওঁ এনে এজন ব্যক্তি যাৰ ছবি-নিৰ্মাণ সম্পৰ্কে কোনো সুগভীৰ জ্ঞান নাই। অথচ তেওঁ ছবি নিৰ্মাণ কৰিবলৈ আগবাঢ়ি আহে।
কলা-কুশলী
ছবিখনত বিজয় শংকৰ আৰু বিদ্যা ৰাওৰ বাহিৰেও কুলদা ভট্টাচাৰ্য, ৰত্ন ওজা, হৰিনাৰায়ণ দাস, জ্যোতিষ ভট্টাচাৰ্য, জহৰ ৰয়, নিৰুপতি চেটাৰ্জী আৰু বেবি গুপ্তা আদিয়ে অভিনয় কৰিছিল। ছবিখনৰ 'জীৱনটো যদি অভিনয় হয়' গীতটো জয়ন্ত হাজৰিকা আৰু মণিষা সেনগুপ্তাৰ ওপৰত চিত্ৰায়ণ কৰা হৈছিল।
মুক্তি
গুৱাহাটীৰ পল্টনবজাৰস্থিত মেঘদূত ছবিগৃহত ১৯৬৬ চনৰ ২৫ নৱেম্বৰত ছবিখনে মুক্তিলাভ কৰে।
সংগীত
চলচ্চিত্ৰখনৰ সংগীত পৰিচালনা ভূপেন হাজৰিকাৰ। গীত লিখিছিল ভূপেন হাজৰিকা, নিৰ্মলপ্ৰভা বৰদলৈ আৰু গজানন বৰ্মাই। ছবিখনৰ বিভিন্ন গীতসমূহত কণ্ঠ নিগৰাইছিল ভূপেন হাজৰিকা, জয়ন্ত হাজৰিকা, ইলা বোস, মহম্মদ ৰফি, গীতা দাস, অনিল দত্ত আৰু মনীষা সেনগুপ্তাই।
তথ্য উৎস
শ্ৰেণী:অসমীয়া চলচ্চিত্ৰ শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:১৯৬০ দশকৰ অসমীয়া চলচ্চিত্ৰ
কাহুৰী আইৰ পূজা
কাহুৰী আইৰ পূজা অসমত প্ৰচলিত এবিধ লোক-উৎসৱ। কাহুৰী আইৰ পূজা এক উল্লেখযোগ্য ধৰ্মীয়কৃত্য। কাহৰ অধিষ্ঠাত্ৰী দেৱীগৰাকীয়েই হৈছে কাহুৰী। বিশেষকৈ নৱগঠিত দৰং জিলা, অবিভক্ত কামৰূপ জিলা আৰু গোৱালপাৰা জিলাত এই পূজা প্ৰচলিত।
পালনৰ কাৰণ
আন বেমাৰৰ দৰে কাহো এবিধ দুখ-যন্ত্ৰণাদায়ক ৰোগ। বিশেষকৈ ল'ৰা-ছোৱালীৰ বাবে এই ৰোগ মাৰাত্মক। কাহৰ বাবে ল'ৰা-ছোৱালীৰ জ্বৰ হয়, টোপনি মাৰিব নোৱাৰে, ভাত-পানী আনকি মাকৰো আহাৰ খাব নোৱাৰে। বৰকৈ কহাৰ ফলত ল'ৰা-ছোৱালীৰ বুকু, পিঠি আৰু মূৰ বিষ হয়। এনে অৱস্থাত গঞা আই-বাইৰ দৃষ্টিত কোনোবা দেৱতা বা দেৱীৰ কোপ বা কু-দৃষ্টিৰ ফলতেই যে ল'ৰা-ছোৱালী কাহত আক্ৰান্ত হয় ধাৰণা কৰা হয়। এই ধাৰণাৰ ফলতেই কাহৰ অধিষ্ঠাত্ৰী দেৱী এগৰাকীৰ কল্পনা কৰা হৈছে। সেই দেৱী গৰাকীয়েই হৈছে "কাহুৰী"; আৰু সেই দেৱী গৰাকীক আপোন কৰি লবৰ বাবে নাইবা সেই দেৱী গৰাকীৰ সৈতে ওচৰ সম্বন্ধ স্থাপন কৰিবলৈ তেওঁৰ আখ্যা দিয়া হৈছে "আই।" দক্ষিণ ভাৰতৰ পৰম্পৰাত কাহৰ দেৱীৰূপে স্থান পোৱা দেৱী গৰাকী হৈছে কোকলমা।
ৰীতি-নীতি
সাধাৰণতে কাহুৰী আইৰ পূজা কৰা নহয়; নামহে ধৰা হয়। গঞাসকলে কাহুৰী আইৰ নামধৰাকে কাহুৰী আইৰ পূজা বোলে। কাহুৰী আইৰ পূজা সাধাৰণতে স্ত্ৰী সমাজতহে বিশেষভাৱে সীমিত। কাহৰ দ্বাৰা সন্তান আক্ৰান্ত হোৱাৰ লগে লগেই মাকে কাহুৰী আইৰ পূজা বা নাম পাতিবলৈ মানস কৰে।
কাহুৰী আইৰ পূজাত বা নামত লগা দ্ৰব্যবোৰ অন্য দেৱ-দেৱীৰ পূজা বা নামত লগা দ্ৰব্যতকৈ বেলেগ। কাহুৰী আইৰ পূজাৰ বাবে আঠিয়াকল (ভীমকল), মাটিমাহ নাইবা ইয়াৰ দাইল, আহু চাউল আদিৰ দৰকাৰ।
কাহুৰী আইৰ পূজা আবেলি মাজচোতালত অনুষ্ঠিত হয়। সেই উদ্দেশ্যেৰে মাজ চোতালখন গোবৰ-মাটিৰে মচি সোঁমাজতে এটা খুটি পুতি, খুটিটোৰ ওপৰত এটা জাপি উবুৰিকৈ দিয়া হয়। জাপিটোৱে চন্দ্ৰতাপৰ কাম কৰে। ইতিমধ্যে ওচৰ-চুবুৰীয়া গাভৰু-তিৰোতা আৰু বুঢ়ী কেইজনীমান জাপিটোৰ পশ্চিমফালে কিছু দূৰৈত ঢাৰী-পাটী পাৰি বহে।
জাপিটোৰ তলত এটা সৰু বেদী নিৰ্মাণ কৰি তাৰ ওপৰত এখন শৰাই পাতি ওচৰতে ধূপ-দীপ লগাই দিয়ে। শৰাইখনৰ চাৰিওফালে তিওৱা মাটিমাহ চাৰি মুঠি আৰু সোঁমাজত আহু-চাউল এমুঠি দি চাৰিওফালে চাৰিটা আঠিয়াকল আগবঢ়ায়। বেদীটোৰ চাৰিওফালে বগাফুল চটিয়াই দিয়ে। শৰাইখন বগা ফুলৰ মালা দুই তিনি ধাৰেৰে সজায়। শৰাইখনৰ পশ্চিমে অকণমান দূৰৈত খৰাহি এটাত তিওৱা মাটি মাহ বা ইয়াৰ দাইল ধুই, নিমখ, আদা আৰু আহু চাউল দুমুঠি মান দিয়ে। এই খৰাহীটোৰ ওচৰতে আন এটি খৰাহিত পকা আঠিয়াকল থয়। কিছুমানে আকৌ আহু চাউলৰ পিঠাগুৰি খুন্দি আঠিয়াকল, গাখীৰ, গুৰ আদি দি ভোগ কৰে। এই আটাইখিনি জা-যোগাৰ কৰে ঘৰৰ বৰজনীয়ে। পূজা বা নামৰ আয়োজন সম্পূৰ্ণ হোৱাৰ পিছত তেওঁ খোজ দিয়া ঠাইখিনি মচি ওচৰতে বহি থকা নামতী কেইজনীৰ ওচৰলৈ আহে। আয়তীহঁতে নিদিষ্ট এক লয়ত আৰু ভংগীত দুয়ো হাতেৰে চাপৰি বজাই "জয় কৃষ্ণ হৰি বোলা" বুলি ভগৱানক স্তুতি কৰে, নামতীজনীয়ে পদ বা গীত লগাই দিয়ে, বাকী কেইজনীয়ে পুনৰ দিহাটো পুনৰাবৃত্তি কৰে। নামৰ অন্তত গৃহস্থৰ সকলোৱে কাহুৰী আইৰ পূজাত সেৱা কৰে। আয়তীসকলে তেওঁলোকক আশীৰ্বাদ দিয়ে। মাহ-চাউল, কল-কুঁহিয়াৰ, ভোগ আদি খাই আয়তীসকল ঘৰাঘৰি গুচি যায়। সেইদিনা গোটেই ৰাতিটো বেদীৰ ওপৰত চাকিগচ জ্বলি থাকে। পিছদিনা নিচেই পুৱাতে গৃহস্থৰ তিৰোতাজনীয়ে গা-পা ধুই আহি বেদীত থকা নৈবেদ্য, ফুল-মালা-চাকি আদি পুখুৰী বা নৈৰ পানীত পেলাই দিয়ে।
কাহুৰী পূজাৰ নাম
কাহুৰী পূজাত গোৱা কেইটামান গীত হ'ল: "দিহা- ইঘাটে ধুইলা আইৰে পৰসাদ
যি ঘাটে লাগিলা ঢৌ।
চানা আইৰ থানতে নটুৱা খুলীয়া ডাঙৰ আইৰ থানতে ঢোল॥
মাঝ পথৰে আছে মিঠা আম এডেলি ঢৌৱে ঢৌৱে তল যায়।
হৰি মোৰ শলা লগৌ হৰি মোৰ বন্তি লগৌ ক'ৰবাত বা তৰেণি পায়॥"
"দিহা: হে আই কাহুৰীয়ে মৰ্ত্যত আহিলা।
সুৱৰ্ণৰ পাঁচ ফুলে পূজা আৰম্ভিলা॥ হে আই কাহুৰী এ॥"
"পদ: আহিলা কাহুৰী মাও বহিলা আখনে। গন্ধ পুষ্প ধূপ দীপে পূজিবো চৰণে॥
স্বৰ্গত পূজে দেৱগণে পাতালত নাগে। মনুষ্যে পূজে আই জল ফুল আগে॥
হৰৰ ঝীয়েৰী আই এ কাহুৰী সুন্দৰী। মনুষ্যক আহে আই মহাৰংগ কৰি॥"
লোকবিশ্বাস অনুসৰি কাহুৰীদেৱী শীতলা আইৰ ভনী। গতিকে "আই নাম" আৰু কাহুৰীআইৰ নামৰ মাজতো বৰ বেছি পাৰ্থক্য নাই।
গোৱালপাৰাৰ টুকুৰা গাঁৱত অৱস্থিত টুক্ৰেশ্বৰী দেৱালয়ৰ গাতে লাগি থকা থকা কাহুলী থানৰ অধিষ্ঠাত্ৰী গৰাকী "কাহুৰী" বা "কাহুলী" দেৱীৰূপে জনাজাত। কাৰোবাৰ কাহ হ'লে দেৱীগৰাকীক তামোল-পাণ, চূণ-ধপাত আদিৰে পূজা কৰিলে কাহ নিৰাময় হয় বুলি বিশ্বাস প্ৰচলিত।
তথ্য উৎস
শ্ৰেণী:অসমৰ উৎসৱসমূহ
বিশ্ব পৰিৱেশ দিৱস
বিশ্ব পৰিৱেশ দিৱস (World Environment Day, সংক্ষেপে WED) প্ৰতি বছৰ ৫ জুনৰ দিনা বিশ্বব্যাপী ৰাজনৈতিক কৰ্মোদ্যোগ আৰু জনসচেতনতাৰ মাধ্যমত পৰিৱেশ সচেতনতাক লক্ষ্য ৰাখি এই দিৱস পালন কৰা হয়। এই দিনটিতেই ৰাষ্ট্ৰসংঘৰ মানৱিক পৰিৱেশ কনফাৰেন্স (United Nations Conference on the Human Environment) আৰম্ভ হৈছিল। এই কনফাৰেন্স ১৯৭২ খ্ৰিষ্টাব্দৰ ৫ ৰ পৰা ১৬ জুনলৈ হৈছিল। তেতিয়াৰ পৰাই প্ৰতি বছৰেই এই দিৱস পালন কৰি অহা হৈছে। এই দিৱসটি প্ৰথম পালন কৰা হয় ১৯৭৩ খৃষ্টাব্দত। প্ৰতি বছৰে এই দিৱসটি বেলেগ বেলেগ চহৰত, বেলেগ বেলেগ প্ৰতিপাদ্য বিষয় লৈ পালন হয়। উত্তৰ গোলাৰ্ধত দিৱসটি বসন্তত, আৰু দক্ষিণ গোলাৰ্ধত দিৱসটি শৰতত পালিত হয়।
বিশ্ব পৰিৱেশ দিৱসৰ বিষয়বস্তু
প্ৰতি বছৰৰ বিশ্ব পৰিৱেশ দিৱস কিছুমান বিষয়ৰ সৈতে উদযাপন কৰা হয়, আৰু এই বিষয়টো বিশেষকৈ পৰিৱেশৰ এটা উদ্বেগজনক বিষয়ৰ প্ৰতি মনোযোগ আকৰ্ষণ কৰাৰ বাবে নিৰ্বাচন কৰা হয়। ২০১৯ ৰ বিষয়বস্তু আছিল ‘বায়ু প্ৰদূষণ’। কাৰখানাত ব্যৱহৃত যন্ত্ৰৰ ধোঁৱা, ৰেলৰ ধোঁৱা আদিৰ দৰে বিভিন্ন কাৰণত বায়ু দূষিত হোৱা প্ৰতিহত কৰিবলৈ সেই বছৰৰ বিষয়বস্তু বাছনি কৰা হৈছিল।
এই বছৰৰ বিশ্ব পৰিৱেশ দিৱসৰ বিষয়বস্তু হৈছে “প্লাষ্টিক প্ৰদূষণ দূৰ কৰা”। এই বছৰৰ বিষয়বস্তুত চৰকাৰ, উদ্যোগ, সম্প্ৰদায় আৰু ব্যক্তিসকলক একত্ৰিত হ’বলৈ আৰু প্লাষ্টিকৰ বিপদৰ বিৰুদ্ধে যুঁজিবলৈ ভাল বিকল্প অন্বেষণ কৰিবলৈ আহ্বান জনোৱা হৈছে। প্লাষ্টিকৰ ব্যৱহাৰ স্বাস্থ্যৰ বিপদৰ পৰা মুক্ত নহয়, আৰু মুখ্যতঃ সাগৰক প্ৰদূষিত কৰে, যি পানীত বাস কৰা জীৱবোৰৰ বাবে ক্ষতিকাৰক। এই বছৰৰ বিষয়বস্তু অনাৰ মুখ্য উদ্দেশ্য হৈছে ইয়াৰ দ্বাৰা হোৱা প্ৰদূষণ হ্ৰাস কৰা।
বুৰঞ্জী
১৯৭২ চনত ৰাষ্ট্ৰসংঘই মানৱ পৰিৱেশ সম্পৰ্কীয় ষ্টকহোম সন্মিলনত ( ৫–১৬ জুন ১৯৭২) বিশ্ব পৰিৱেশ দিৱস প্ৰথম বাৰৰ বাবে আৰম্ভ কৰিছিল, যিটো মানৱ পাৰস্পৰিক ক্ৰিয়া-কলাপ আৰু পৰিৱেশৰ সংহতিৰ ওপৰত আলোচনাৰ ফলত হৈছিল। এবছৰৰ পিছত ১৯৭৩ চনত "কেৱল এখন পৃথিৱী" শীৰ্ষক বিষয়বস্তুৰে প্ৰথম বিশ্ব পৰিৱেশ দিৱস অনুষ্ঠিত হয়।
তথ্যসূত্ৰ
শ্ৰেণী:দিৱসসমূহ
ঠেকুৱা
ঠেকুৱা (ठेकुआ; ঠোকোৱা বা ঠেকাৰিছ), যাক 'খাজুৰিয়া' বা 'থিকৰী' বুলিও কোৱা হয়, ভাৰতীয় উপমহাদেশৰ একপ্ৰকাৰৰ শুকান মিঠাই। বিহাৰ, উত্তৰ প্ৰদেশ আৰু নেপালৰ তেৰাই অঞ্চলত ই অতি জনপ্ৰিয়।
ঠেকুৱা হৈছে ছট পূজাৰ সময়ত উপাস্য দেৱতালৈ উৎসৰ্গ কৰা এক প্ৰসাদ।   এই ঠাইৰ লোকসকলে যুগ যুগ ধৰি ইয়াক মিঠা জলপান হিচাপে ব্যৱহাৰ কৰি আহিছে।
প্ৰস্তুতকৰণৰ বিধি
ঠেকুৱা বনাবলৈ ব্যৱহাৰ হোৱা প্ৰধান উপাদানসমূহ হ’ল ঘেঁহুৰ আটা, চুজি, গলাই লোৱা চেনি, ৰুকি লোৱা নাৰিকল, শুকান ফলৰ সৰু টুকুৰা, গাখীৰ আৰু ঘিঁউ। চেনিৰ বিকল্প হিচাপে কেতিয়াবা গুড় ব্যৱহাৰ কৰিব পাৰি। এই উপাদান সমূহ ব্যৱহাৰ কৰি এটা মিশ্ৰণ প্ৰস্তুত কৰি ইলাচি মিহলাই সোৱাদ বৃদ্ধি কৰিব পাৰি। মিশ্ৰণখিনিৰ পৰা ফুল, পাত আদি আৰ্হিৰ পিঠা বনাই ঘিঁউ বা শস্যজাত তেলত ৰঙা বাদামী ৰং হোৱালৈকে গাঢ়কৈ ভাজিব লাগে। গৰম হ’লে ই কোমল হয় যদিও ঠাণ্ডা হোৱাৰ পিছত কঠিন হৈ পৰে। পিঠাৰ আকাৰ দিবলৈ বহুতে সাঁ‌চ ব্যৱহাৰ কৰে। ইয়াত কোনো ধৰণৰ সংৰক্ষক দ্ৰব্যৰ প্ৰয়োজন নহয, খাবৰ বাবে কেইবাদিনলৈয়ো সংৰক্ষণ কৰিব পাৰি।
নথিভুক্ত
লিমকা বুক অৱ ৰেকৰ্ডছৰ দৃষ্টি আকৰ্ষণ কৰিবলৈ বিহাৰৰ দৰভংগাৰ ১৬ জনীয়া এটা দলে ২০১৯ চনত ৯১ কেজি ওজনৰ ঠেকুৱা প্ৰস্তুত কৰিছিল।
বাহ্যিক সংযোগ
শ্ৰেণী:মিঠাই
কুমাঊঁনী ভাষা
কুমাঊঁনী (कुमाऊँनी, কুমাওনি) এটি ভাৰতীয়-আৰ্য ভাষা যি ২ নিযুততকৈ অধিক লোকৰ দ্বাৰা ভাৰতৰ উত্তৰাখণ্ড ৰাজ্যৰ কুমাঊঁ অঞ্চল আৰু পশ্চিম নেপালৰ ডোটী অঞ্চলত ঘাইকৈ কথিত। ১৯৬১ চনৰ জনগণনাত ১,০৩০,২৫৪ ভাৰতৰ কুমাঊঁনীভাষী লোক চিহ্নিত হৈছিল। এই সংখ্যা বাঢ়ি ২০১১ চনত ২.২ নিযুত হ'ল।
কুমাঊঁনী এটি বিপন্ন ভাষা নহয়, কিন্তু ইউনেস্ক'ৰ আটলাছ অৱ দ্য ৱৰ্ল্ডছ লেংগুৱেজেছ ইন ডেঞ্জাৰত এই ভাষাক অসুৰক্ষিত আখ্যা দিয়া হৈছে, যাৰ অৰ্থ হ'ল এই ভাষাৰ অস্তিত্ব বৰ্তাই ৰাখিবলৈ নিৰন্তৰ সংৰক্ষণৰ প্ৰচেষ্টা চলাই থাকিব লাগিব।
লিপি
বৰ্তমানে কুমাঊঁনী দেৱনাগৰী লিপিত লিখা হয়।
ভাষা পৰিয়াল
কুমাঊঁনী এটি ভাৰতীয়-আৰ্য ভাষা যি উত্তৰী ভাৰতীয়-আৰ্য ভাষাৰ অন্তৰ্গত। এই ভাষাৰ গোটৰ ভিতৰত ই কেন্দ্ৰীয় পাহাৰী ভাগত আহে, য'ত কুমাঊঁনীৰ লগতে গঢ়ৱালী ভাষাও আহে।
ভৌগলিক অৱস্থান আৰু উপভাষা
কুমাঊঁ অঞ্চলত এই ভাষাৰ কেইবাটাও উপভাষা ব্যৱহাৰ কৰা হয়। ভাষাটোৰ উপভাষা চিহ্নিত কৰাৰ কোনো সৰ্বসন্মত বিধি নাই। ঘাইকৈ, অলমোৰা আৰু উত্তত নৈনিতালত কলি (বা কেন্দ্ৰীয়) কুমাঊঁনী কথিত, পিথোৰগড়ত উত্তৰ-পূব কুমাঊঁনী কথিত, দক্ষিণ-পূব নৈনিতালত দক্ষিণ-পূব কুমাঊঁনী কথিত আৰু অলমোৰা আৰু নৈনিতালত পশ্চিম কুমাঊঁনী কথিত।
বিশেষকৈ নিম্নলিখিত ভৌগোলিক বিতৰণ দেখা যায়:
নেপাল দেশৰ পশ্চিম অঞ্চলতো কুমাঊঁনীভাষী লোক আছে।
ইতিহাস
alt=|thumb|কুমাঊঁ ৰাজ্যৰ ধ্বজ alt=|thumb|220x220px|৯৮৯ খ্ৰীষ্টাব্দৰ কুমাঊঁনী ভাষাত লিখিত শিলালিপি, দেৱনাগৰী লিপিৰে। কত্যুৰী আৰু চান্দ কালৰ অনেক শিলালিপিত কুমাঊঁনী ভাষাৰ ব্যৱহাৰ দেখা যায়। কুমাঊঁ ৰাজ্যতো এই ভাষাৰ ব্যৱহাৰ হৈছিল।
আনুষ্ঠানিক স্বীকৃতি
ভাৰতীয় সংবিধানৰ অষ্টম অনুসূচীত কুমাঊঁনী আৰু গঢ়ৱালী ভাষা অন্তৰ্ভুক্ত কৰাৰ দাবী উঠি আহিছে। ২০১০ চনত ভাৰতৰ সংসদত ব্যক্তিগত সদস্যৰ এখন বিল উপস্থাপন হৈছিল কুমাঊঁনী আৰু গঢ়ৱালীক অষ্টম অনুসূচীত অন্তৰ্ভুক্ত কৰিবলৈ।
উত্তৰাখণ্ডৰ খিলঞ্জীয়া ভাষাৰ প্ৰসাৰ আৰু সগ্ৰক্ষণৰ উদ্দেশ্যেৰে ২০১৯ চনৰ ডিচেম্বৰত চৰকাৰে আনুষ্ঠানিক কুমাঊঁনী পাঠ্যপুথি মুকলি কৰিছিল কুমাঊঁ অঞ্চলৰ বিদ্যালয়সমূহত প্ৰথমৰ পৰা পঞ্চম শ্ৰেণীলৈকে পঢ়াবলৈ।
কুমাঊঁনী সাহিত্য
কুমাঊঁনী ভাষাত লিখা কেইবাগৰাকীও উল্লেখনীয় লেখক আছে:
কে চি শিৱশংকৰণ
কে চি শিৱশংকৰণৰ (Karatholuvu Chandrasekaran Sivasankaran) সম্পূৰ্ণ নাম কাৰাথলভু চন্দ্ৰশেখৰণ শিৱশংকৰণ। পেচাত তেখেত এগৰাকী ভাৰতীয় চিত্ৰশিল্পী। শিশুৰ মাজত জনপ্ৰিয়, ১২টা ভাষাত প্ৰকাশিত চান্দমামা (মূল: আম্বুলিমামা) কমিকচ্‌ৰ তেখেত ইলাষ্ট্ৰেটৰ আছিল। বিক্ৰম আৰু বেতাল চিৰিজৰ ছবিবোৰ আঁকি তেখেতে জনপ্ৰিয়তা অৰ্জন কৰিছিল। চান্দমামা ডিজাইন টীমৰ তেখেত শেষৰজন জীৱিত সদস্য। ২০২০ চনৰ ২৯ ছেপ্টেম্বৰ তাৰিখে বাৰ্দ্ধক্যজনিত কাৰণত চেন্নাইত তেখেতৰ মৃত্যু হয়। তেখেতৰ জনপ্ৰিয় নাম আছিল শংকৰ।
জন্ম আৰু শিক্ষা
ইৰ'ডৰ কাষৰীয়া এখন গাঁৱত জন্মলাভ কৰি শংকৰে নিজৰ সৰু ভায়েকৰ সৈতে নগৰৰ কৰ্পৰেচন স্কুলত পঢ়িবলৈ গৈছিল। ১৯৪২ চনত দ্বাদশ পৰীক্ষা উৰ্ত্তীণ হোৱাৰ পাছত ছবিৰ শিক্ষকে তেখেতক চৰকাৰী আৰ্ট কলেজত ভৰ্তি হ'বলৈ পৰামৰ্শ দিয়ে। পাঠ্যক্ৰমৰ কিতাপৰপৰা চাই চাই জীৱনৰ প্ৰথম ছবিখন অঁকা শংকৰে ১৯৪৬ চনত আৰ্ট কলেজৰ ডিগ্ৰী লাভ কৰে আৰু ছবিকে জীৱিকা ৰূপে লৈ কলাই মংগল আলোচনীত কৰ্মজীৱনৰ পাতনি মেলে।
কৰ্মজীৱন
শংকৰে এগৰাকী কাৰ্টুনিষ্ট ৰূপে কলাই মংগল আলোচনীত কাম আৰম্ভ কৰে আৰু এইখন আলোচনীত তেখেতে পাঁচ বছৰ কাম কৰে। ১৯৫১ চনত তেখেতে চান্দমামাত যোগ দিয়ে আৰু ইয়াতে তেখেতে ৬০ বছৰ কাম কৰে। ১৯৬০ চনত তেখেতে বিক্ৰম আৰু বেতাল চিৰিজৰ ছবিসমূহ অংকন কৰিবলৈ লয়। চান্দমামাত পাছত শংকৰে ৰামকৃষ্ণ বিজয়ম আলোচনীত যোগদান কৰে আৰু প্ৰায় ৯২ বছৰ বয়সলৈকে দেৱ-দেৱতাৰ ছবি আঁকি কটায়।
মৃত্যু
শংকৰে তেখেতৰ পত্নী গিৰিজাৰ সৈতে চেন্নাইত স্থায়ীভাৱে বসবাস কৰিছিল। ইয়াতে ৯৭ বছৰ বয়সত তেখেতৰ মৃত্যু হয়। শংকৰ আৰু গিৰিজা পাঁচোটা সন্তানৰ পিতৃ-মাতৃ।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় চিত্ৰশিল্পী
নাৰুহিট'
নাৰুহিট' (জাপানী ভাষাত: 徳仁, জন্ম: ২৩ ফেব্ৰুৱাৰী ১৯৬০) জাপানৰ সম্ৰাট। তেওঁ ক্ৰিচেণ্টিমাম সিংহাসনত আসীন হৈছিল ২০১৯ চনৰ ১ মে' তাৰিখে। তেওঁৰ শাসন কালৰ পৰাই জাপানৰ ৰেইৱা কালৰ আৰম্ভণি হৈছে। তেওঁৰ পিতৃ আকিহিট'ই জীৱিতাৱস্থাতেই ৰাজ্যভাৰ ত্যাগ কৰিছিল, যাৰ পাছত নাৰুহিট'ই তেওঁৰ পিতৃৰ পদবী গ্ৰহণ কৰিছিল। নাৰুহিট' পূৰ্বৰ সম্ৰাট আকিহিট' আৰু পূৰ্বৰ সম্ৰাজ্ঞী মিচিক'ৰ জ্যেষ্ঠ পুত্ৰ। জাপানৰ পৰম্পৰাগত সূচীৰ মতে, নাৰুহিট' জাপানৰ ১২৬তম্‌ সম্ৰাট, যদিও ঐতিহাসিকভাৱে জাপানৰ ৰাজপৰিয়ালৰ প্ৰথম কেইজনমান সম্ৰাটৰ বিশেষ সাক্ষ্য পোৱা নাযায়। তেওঁ ২০২০ চনৰ গ্ৰীষ্মকালীন অলিম্পিক্স আৰু ২০২০ চনৰ গ্ৰীষ্মকালীন পেৰালিম্পিক্স অধ্যক্ষ্য, তথা ৱৰ্ল্ড অৰ্গেনাইজেশ্যন অৱ দ্য স্কাউট মুভমেণ্টৰ সমৰ্থক।
জন্ম, শিক্ষা আৰু ব্যক্তিগত জীৱন
১৯৬০ চনত ট'কিঅ' মহানগৰত নাৰুহিট'ৰ জন্ম হওঁতে পিতৃ আকিহিট' যুৱৰাজ আছিল। ১৯৮৯ চনৰ ৭ জানুৱাৰী তাৰিখে আকিহিট'ই জাপানৰ সম্ৰাটৰ দায়িত্ব গ্ৰহণ কৰিছিল, যাৰ লগে লগেই নাৰুহিট' জাপানৰ সিংহাসনৰ আপাত উত্তৰাধিকাৰী হৈ পৰিছিল। দুবছৰ পাছত, ১৯৯১ চনত তেওঁক আনুষ্ঠানিকভাৱে যুৱৰাজ ঘোষিত কৰা হৈছিল: তেওঁৰ নাম হিৰ'-ন'-মিয়া ৰখা হ'ল।
নাৰুহিট'ই ট'কিঅ'ৰ গাকুশ্বুইন বিদ্যালয়ত আৰু পাছলৈ গাকুশ্বুইন বিশ্ববিদ্যালয়ত শিক্ষা লাভ কৰিছিল। তেওঁ গাকুশ্বুইন বিশ্ববিদ্যালয়ত বুৰঞ্জী অধ্যয়ন কৰিছিল। তাৰ পাছত তেওঁ অক্সফৰ্ড বিশ্ববিদ্যালয়ৰ মাৰ্টন মহাবিদ্যালয়ত ইংৰাজী অধ্যয়ন কৰিছিল।
১৯৯৩ চনত তেওঁ হাৰ্ভাৰ্ড বিশ্ববিদ্যালয়ৰ পৰা স্নাতক ডিগ্ৰী লাভ কৰা ছাত্ৰী আৰু কূটনীতিবিদ মাচাক' অ'ৱাডাৰ সৈতে বিবাহপাশত আবদ্ধ হ'ল। অ'ৱাডাৰ সৈতে নাৰুহিট'ৰ এজনী পুত্ৰী আছে: আইক', ৰাজকুমাৰী ট'শ্বি।
জাপানৰ যুৱৰাজ
১৯৯৪ চনৰ পৰা যুৱৰাজ নাৰুহিট' জাপানী ৰে'ড ক্ৰছ চচাইটিৰ সন্মানসূচক উপ-সভাপতিও।
২০১২ চনত, দুসপ্তাহৰ বাবে নাৰুহিট'ই পিতৃ আকিহিট'ৰ সলনি জাপানৰ সম্ৰাটৰ ভাৰ বহন কৰিছিল। সেই সময়ত সম্ৰাট আকিহিট'ৰ হৃদয়ৰ বাইপাছ অস্তোপ্ৰচাৰ কৰা হৈছিল, যাৰ পাছত তেওঁ সুস্থ হৈ উঠিছিল। শ্বিজুকা আৰু য়ামানাশ্বি প্ৰিফেক্চাৰত নাৰুহিট'ৰ জন্মদিনক "ফুজি পৰ্বত" নাম দিয়া হৈছে, কাৰণ নাৰিহিট'ই এই পৰ্বতক পচন্দ কৰাৰ কথা কোৱা হয়।
জাপানৰ সম্ৰাট
২০১৭ চনৰ ১ ডিচেম্বৰ তাৰিখে ঘোষণা কৰা হ'ল যে ২০১৯ চনৰ ৩০ এপ্ৰিল তাৰিখে তদানীন্তন সম্ৰাট আকিহিট'ই সিংহাসন ত্যাগ কৰিব, আৰু তাৰ পাছত ২০১৯ চনৰ ১ মে' তাৰিখে নাৰুহিট'ই জাপানৰ ১২৬তম্‌ সম্ৰাটৰ পদবী লাভ কৰিব। ৩০ এপ্ৰিললৈকে জাপানৰ হেইচেই কাল আছিল। দিনটো শেষ হোৱাৰ লগে লগেই এই কালৰ অন্ত পৰিল। ১ মে' তাৰিখে নাৰুহিট'ই জাপানৰ সম্ৰাটৰ ভাৰ গ্ৰহণ কৰিলে আৰু ইয়াৰ লগে লগেই মধ্যৰাত্ৰিত জাপানৰ ৰেইৱা কালৰ আৰম্ভ হ'ল। নাৰুহিট'ৰ সম্ৰাটৰ শক্তি ৰাতিপুৱা পৰম্পৰাগতভাৱে আনুষ্ঠানিকভাৱে স্বীকৃত হ'ল। সম্ৰাট হিচাপে নিজৰ প্ৰথম বক্তৃতাত নাৰুহিট'ই প্ৰতিজ্ঞা কৰিলে যে তেওঁ তেওঁৰ পিতৃ আকিহিট'ৰ শাসনৰ বিষয়ে গভীৰ চিন্তন কৰিব আৰু "ৰাজ্য আৰু জনতাৰ মাজৰ ঐক্যৰ চিহ্ন" হিচাপে নিজৰ সাংবিধানিক দায়িত্ব পালন কৰিব।
জাপানৰ সংবিধানৰ ৪ নং দফা অনুযায়ী, নাৰুহিট'ৰ দায়িত্ব কেৱল ঔপচাৰিক, কোনো শাসকীয় শক্তিবিহীন। তেওঁ কোনো ৰাজনৈতিক মন্তব্যও প্ৰদান কৰিব নোৱাৰে। তেওঁ সংবিধানত লিখিত দায়িত্বহে পালন কৰিব পাৰে, আৰু তেনে কৰোঁতেও তেওঁ সাংবিধানিক নিতি-নিয়ম আৰু কেবিনেটৰ পৰামৰ্শৰে বাধিত। উদাহৰণস্বৰূপে, যদিও সম্ৰাটে জাপানৰ প্ৰধান মন্ত্ৰীক পদবীৰ ভাৰ প্ৰদান কৰে, তেওঁ নিজ ইচ্ছাৰে প্ৰধান মন্ত্ৰী চয়ন কৰিব নোৱাৰে। জাতীয় ডিয়েটে চয়ন কৰি দিয়া ব্যক্তিকহে তেওঁ প্ৰধান মন্ত্ৰীৰ দায়িত্ব প্ৰদান কৰিব পাৰে।
২০১৯ চনৰ ২২ অক্টোবৰত নাৰুহিট'ৰ সিংহাসন গ্ৰহণ কৰাৰ ৰীতি-নীতি ৰাজহুৱাকৈ পালন কৰা হ'ল। প্ৰাচীন কালৰ ৰীতি-নীতিৰেই এক ৰাজহুৱা ঘোষণা কৰা হ'ল। ২০২১ চনৰ ২৩ জুলাইত তেওঁ ২০২০ চনৰ গ্ৰীষ্মকালীন অলিম্পিক্সৰ শুভাৰম্ভ ঘোষণা কৰিছিল, যি ট'কিঅ' মহানগৰত এবছৰ পলমকৈ অনুষ্ঠিত হৈছিল, ক'ভিড মহামাৰীৰ বাবে। তেওঁৰ ককাক, হিৰ'হিট'য়ো ১৯৬৪ চনত এই সন্মান লাভ কৰিছিল।
বাহ্যিক সংযোগ
শ্ৰেণী:জাপানৰ ব্যক্তি শ্ৰেণী:জীৱিত ব্যক্তি
মুনাৱৰ চুলতানা
মুনাৱৰ চুলতানা (Munawar Sultana; ১৯২৪-২০০৭) হিন্দী-উৰ্দু চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী আছিল। ১৯৪০ আৰু ১৯৫০ৰ দশকৰ এগৰাকী অন্যতম জনপ্ৰিয় অভিনেত্ৰী হিচাপে নুৰজাহান, স্বৰণ লতা, ৰাগিনী আদিৰ সৈতে তেওঁকো উল্লেখ কৰা হয়।
ৰাজনাথ সিং
ৰাজনাথ সিং (Rajnath Singh; জন্ম ১০ জুলাই ১৯৫১) এগৰাকী ভাৰতীয় ৰাজনীতিবিদ আৰু বৰ্তমান ভাৰতৰ ৰক্ষামন্ত্ৰী। তেওঁ ভাৰতীয় জনতা পাৰ্টিৰ সদস্য। ইয়াৰ আগতে তেওঁ উত্তৰ প্ৰদেশৰ মুখ্যমন্ত্ৰী আৰু অটল বিহাৰী বাজপেয়ীৰ মন্ত্ৰীসভাত কৃষিমন্ত্ৰীৰ পদত অধিষ্ঠিত আছিল। ভাৰতৰ ৰক্ষামন্ত্ৰী হোৱাৰ আগতে তেওঁ নৰেন্দ্ৰ মোদীৰ প্ৰথম মন্ত্ৰীসভাত গৃহমন্ত্ৰী আছিল। ইয়াৰ লগতে তেওঁ ২০০৫ চনৰ পৰা ২০০৯ চনলৈ আৰু ২০১৩ চনৰ পৰা ২০১৪ চনলৈ দুবাৰ ভাৰতীয় জনতা পাৰ্টিৰ অধ্যক্ষ আছিল।
তেওঁ কৰ্মজীৱন প্ৰথমে এজন পদাৰ্থ বিজ্ঞান অধ্যাপক হিচাপে আৰম্ভ কৰিছিল। তেওঁ দীৰ্ঘদিন ৰাষ্ট্ৰীয় স্বয়ংসেৱক সংঘৰ লগত জড়িত আছিল। পিছলৈ তেওঁৰ ইয়াৰ সহায়ত জনতা পাৰ্টিত যোগদান কৰিছিল।
প্ৰাৰম্ভিক জীৱন
১৯৫১ চনৰ ১০ জুলাই তাৰিখে উত্তৰ প্ৰদেশৰ চান্দডাউলি জিলাৰ এখনি সৰু গাঁও ভাভৌৰাৰ এক ক্ষত্ৰীয় ৰাজপুত পৰিয়ালত ৰাজনাথ সিঙৰ জন্ম হৈছিল। তেওঁৰ পিতৃ ৰাম বদন সিং আৰু মাতৃ গুজৰাটী দেৱী। খেতিয়কৰ পৰিয়ালত জন্মগ্ৰহণ কৰা সিঙে পিছলৈ বিজ্ঞান শাখাত উচ্চ শিক্ষা গ্ৰহণ কৰিছিল। তেওঁ গোৰখনাথ বিশ্ববিদ্যালয়ৰ পৰা পদাৰ্থ বিজ্ঞান বিভাগৰ স্নাতকোত্তৰ পৰীক্ষাত প্ৰথম শ্ৰেণীত উত্তীৰ্ণ হৈছিল। তেওঁ ১৯৬৪ চনৰ পৰা ৰাষ্ট্ৰীয় স্বয়ংসেৱক সংঘৰ লগত জড়িত হৈছিল। ১৩ বছৰ বয়সৰ পৰা মিৰ্জাপুৰত পদাৰ্থ বিজ্ঞানৰ অধ্যাপক পদত নিযুক্তি লাভ কৰা সময়লৈকে তেওঁ সংঘৰ লগত ওতপ্ৰোত ভাৱে জড়িত আছিল। ১৯৭৪ চনত তেওঁ ভাৰতীয় জনতা পাৰ্টিৰ পূৰ্বসূৰী ভাৰতীয় জনতা সংঘৰ মিৰ্জাপুৰ শাখাৰ সচিব পদত নিৰ্বাচিত হৈছিল।
ৰাজনৈতিক জীৱন
১৯৭৫ চনত ২৪ বছৰ বয়সত ৰাজনাথ সিং জন সংঘৰ জিলা অধ্যক্ষ হিচাপে নিযুক্ত হয়। ১৯৭৭ চনত তেওঁ মিৰ্জাপুৰ বিধানসভা সমষ্টিৰ পৰা উত্তৰ প্ৰদেশ বিধানসভালৈ নিৰ্বাচিত হয়। ১৯৮৪ চনত তেওঁ বিজেপিৰ যুৱ মৰ্চাৰ ৰাজ্যিক সভাপতিৰ পদত অধিষ্ঠিত হয়। তাৰপিছত তেওঁ ইয়াৰ ১৯৮৬ চনত ৰাষ্ট্ৰীয় সাধাৰণ সচিব আৰু ১৯৮৮ ৰাষ্ট্ৰীয় অধ্যক্ষ পদ লাভ কৰে। তেওঁ উত্তৰ প্ৰদেশ বিধান পৰিষদৰো সদস্য নিৰ্বাচিত হৈছিল।
১৯৯১ চনত উত্তৰ প্ৰদেশৰ প্ৰথম বিজেপি চৰকাৰত তেওঁ শিক্ষা মন্ত্ৰীৰ পদ লাভ কৰিছিল। ১৯৯৪ চনৰ এপ্ৰিলত তেওঁ ৰাজ্যসভালৈ নিৰ্বাচিত হৈছিল। ৰাজ্যসভাত তেওঁ উদ্যোগ উপদেষ্টা কমিটি, কৃষি মন্ত্ৰালয়ৰ উপদেষ্টা কমিটি, বাণিজ্য উপদেষ্টা কমিটি, গৃহ কমিটি আৰু মানৱ সম্পদ উন্নয়ন কমিটিৰ সদস্য আছিল। ১৯৯৭ চনৰ ২৫ মাৰ্চ তাৰিখে তেওঁ উত্তৰ প্ৰদেশৰ ৰাজ্যিক বিজেপিৰ অধ্যক্ষ নিৰ্বাচিত হৈছিল। ১৯৯৯ চনত তেওঁ অটল বিহাৰী বাজপেয়ীৰ মন্ত্ৰীসভাত পথ পৰিবহণৰ কেবিনেট মন্ত্ৰীৰ পদ লাভ কৰিছিল।
২০০০ চনত তেওঁ উত্তৰ প্ৰদেশৰ মুখ্যমন্ত্ৰী পদত অধিষ্ঠিত হয়। তেওঁ ২০০১ আৰু ২০০২ হাইদৰগড় বিধানসভা সমষ্টিৰ পৰা দুবাৰ বিধায়ক হিচাপে নিৰ্বাচিত হৈছিল।
২০০৩ চনত তেওঁ অটল বিহাৰী বাজপেয়ীৰ ৰাষ্ট্ৰীয় গণতান্ত্ৰিক মৰ্চাৰ চৰকাৰত প্ৰথমে কৃষি মন্ত্ৰী আৰু পিছলৈ খাদ্য সংসাধন মন্ত্ৰীৰ পদৱী লাভ কৰিছিল। তেওঁৰ কাৰ্যকালত কিচান কল চেণ্টাৰ আৰু ফাৰ্ম ইনকাম বীমা আঁচনি আৰম্ভ কৰিছিল। তেওঁ কৃষিঋণৰ সূতৰ হাৰ কমাইছিল আৰু কৃষি পৰিষদ গঠনত আগভাগ লৈছিল।
তেওঁ ২০০৫ চনৰ পৰা ৩১ ডিচেম্বৰত ভাৰতীয় জনতা পাৰ্টিৰ অধ্যক্ষ নিৰ্বাচিত হয় আৰু ২০০৯ চনৰ ১৯ ডিচেম্বৰ লৈকে তেওঁ এই পদত অধিষ্ঠিত থাকে। ২০০৯ চনৰ মে মাহত তেওঁ গাজিয়াবাদ লোকসভা সমষ্টিৰ পৰা লোকসভালৈ নিৰ্বাচিত হৈছিল।
২০১৩ চনৰ ২৪ জানুৱাৰীত নীতিন গাডকাৰীয়ে বিজেপিৰ অধ্যক্ষ পদৰ পৰা পদত্যাগ কৰাৰ পিছত তেওঁ পুনৰাই ৰাষ্ট্ৰীয় অধ্যক্ষ পদ গ্ৰহণ কৰে।
তেওঁ ২০১৪ চনৰ লোকসভা নিৰ্বাচনত লক্ষ্ণৌ লোকসভা সমষ্টিৰ পৰা লোকসভালৈ নিৰ্বাচিত হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰত চৰকাৰৰ মন্ত্ৰী শ্ৰেণী:ভাৰতীয় ৰাজনীতিবিদ
বিশ্ব মহাসাগৰ দিৱস
বিশ্ব মহাসাগৰ দিৱস (World Oceans Day) প্ৰতি বছৰে ৮ জুন তাৰিখে পালন কৰা হয়। ১৯৯২ চনত ব্ৰাজিলৰ ৰিঅ' ডি জেনেৰিওত অনুষ্ঠিত আৰ্থ ছামিটত কানাডাৰ আন্তঃৰাষ্ট্ৰীয় মহাসাগৰ উন্নয়ন কেন্দ্ৰ আৰু কানাডা মহাসাগৰ প্ৰতিষ্ঠানে মহাসাগৰৰ প্ৰাকৃতিক পৰিৱেশ আৰু জলজ প্ৰাণী সমূহৰ সংৰক্ষণৰ উদ্দেশ্যে বিশ্ব মহাসাগৰ দিৱসৰ প্ৰস্তাৱনা আগবঢ়াইছিল। ব্ৰুণ্ডটলেণ্ড আয়োগ অৰ্থাৎ পৰিৱেশ আৰু উন্নয়ন আয়োগে ১৯৮৭ চনৰ ব্ৰুণ্ডটলেণ্ড ৰিপোৰ্টৰ যোগেদি মহাসাগৰৰ সুৰক্ষাৰ বাবে এক গোলকীয় দিৱসৰ উদযাপনৰ বাবে অনুপ্ৰাণিত কৰিছিল। ১৯৯২ চনত পোন প্ৰথমবাৰৰ বাবে বিশ্বব্যাপী বিশ্ব মহাসাগৰ দিৱস পালন কৰা হৈছিল। ইয়াৰ মুখ্য উদ্দেশ্য আছিল আন্তৰ্জাতিক পৰ্যায়ত মহাসাগৰ আৰু উপকূল অঞ্চলত আন্তঃগাঁথনিৰ নিৰ্মাণৰ বাবে চৰকাৰী-বেচৰকাৰী সংগঠনৰ সহায়ত এক উপযুক্ত বহনক্ষম নীতি প্ৰস্তুত কৰা।
২০০২ চনৰ পৰা মহাসাগৰ দিৱস মহাসাগৰ আৰু মানৱতাৰ মাজত ওতপ্ৰোত সম্পৰ্কক প্ৰচাৰ আৰু প্ৰসাৰৰ বাবে অহোপুৰুষাৰ্থ কৰি থকা হৈছে। মহাসাগৰ প্ৰকল্প নামৰ এক ছাতি প্ৰকল্পৰ সহায়ত বিশ্বৰ বিভিন্ন খণ্ডৰ সংস্থা, বিশ্ব মহাসাগৰ নেটৱৰ্ক, চিৰিয়াখানা আৰু একুৰিয়াম সংস্থা আৰু অন্যান্য প্ৰায় ২০০০ সংগঠনৰ লগত অংশগ্ৰহণ কৰি ৰাষ্ট্ৰসংঘৰ স্বীকৃতি বিচাৰি চাৰি বছৰীয়া দাবী উত্থাপন কৰিছিল।
২০০৮ চনত ৰাষ্ট্ৰসংঘৰ সাধাৰণ সভাৱে ৮ জুনক বিশ্ব মহাসাগৰ দিৱস হিচাপে স্বীকৃতি প্ৰদান কৰি ২০০৯ চনৰ পৰা কাৰ্যকৰী হোৱাকৈ প্ৰস্তাৱ গৃহীত কৰে। ইয়াৰ ফলত ৰাষ্ট্ৰসংঘৰ মহাসাগৰ বিভাগ আৰু সাগৰ নীতিৰ আইন কাৰ্য্যালয়ে এই আন্তৰ্জাতিক দিৱস পালনৰ বাবে আগভাগ লয়।
২০১৪ চনত ৰাষ্ট্ৰসংঘয়ে বিশ্ব মহাসাগৰ দিৱস ফটো প্ৰতিযোগিতা আৰম্ভ কৰে।
এই দিৱসৰ দিনা সাগৰ-মহাসাগৰৰ সুৰক্ষা আৰু সংৰক্ষণৰ বাবে নতুন অভিযানৰ আৰম্ভণি কৰা হয় আৰু চিৰিয়াখানা আৰু একুৰিয়াম বোৰত বিশেষ অনুষ্ঠান অনুষ্ঠিত কৰা হয়। ইয়াৰ লগতে জলজ পৰিৱেশৰ গৱেষণামূলক অভিযান, সাগৰীয় অঞ্চল আৰু উপকূলীয় বীচৰ চাফ-চিকুণ, শিক্ষামূলক আৰু সজাগতামূলক কাৰ্যপন্থা হাতত লোৱা হয়। কিছু কিছু অঞ্চলত চিত্ৰাংকণ প্ৰতিযোগিতা, চলচ্চিত্ৰ মহোৎসৱ আৰু বহনক্ষম সাগৰীয় খাদ্য মেলা অনুষ্ঠিত কৰিও সজাগতা সৃষ্টি কৰা হয়। ছাত্ৰ-ছাত্ৰী আৰু যুৱক সমাজে এই দিৱস পালনত গুৰুত্বপূৰ্ণ ভূমিকা পালন কৰি আহিছে। ২০১৬ চনৰ পৰা বিশ্ব মহাসাগৰ দিৱস যুৱ উপদেষ্টা পৰিষদে এই দিৱস উদযাপনত সংৰক্ষণ আৰু সজাগতা সৃষ্টিৰ নেতৃত্ব বহন কৰি আহিছে।
বাহ্যিক সংযোগ
শ্ৰেণী:দিৱসসমূহ
অভিনেতা
অভিনেতা (Actor) মানে হ'ল পুৰুষ শিল্পী যিয়ে এখন চলচ্চিত্ৰ বা নাটকত চৰিত্ৰ হিচাপে কাম কৰে। অভিনেতাজনে অনুমান আৰু দৰ্শকৰ মাজত এটা মাধ্যম হিচাপে কাম কৰে। যি য়ে দৰ্শকসকলক এটা মঞ্চৰ জৰিয়তে (চলচ্চিত্ৰ, নাটক, ৰেডিঅ') প্ৰদত্ত ভূমিকা উপস্থাপন কৰে।
প্ৰকাৰসমূহ
থিয়েটাৰ, চলচ্চিত্ৰ, দূৰদৰ্শন আৰু ৰেডিঅ'ত কাম কৰা অভিনেতাসকলে নিৰ্দিষ্ট দক্ষতা শিকিব লাগিব। এক প্ৰকাৰৰ অভিনয়ত ভালদৰে কাম কৰা কৌশলবোৰে আন এক প্ৰকাৰৰ অভিনয়ত ভালদৰে কাম নকৰিব পাৰে।
থিয়েটাৰত
মঞ্চত অভিনয় কৰিবলৈ, অভিনেতাসকলে স্ক্ৰিপ্টত প্ৰদৰ্শিত মঞ্চৰ নিৰ্দেশনাশিকিব লাগিব, যেনে "ষ্টেজ লেফ্ট" আৰু "ষ্টেজ ৰাইট"। এই নিৰ্দেশনাবোৰ অভিনেতাজনৰ দৃষ্টিভংগীৰ ওপৰত আধাৰিত যিহেতু তেওঁ দৰ্শকৰ মুখামুখি হৈ মঞ্চত থিয় হৈ আছে। অভিনেতাসকলে মঞ্চনিৰ্দেশনা "আপষ্টেজ" (দৰ্শকৰ পৰা আঁতৰত) আৰু "ডাউনষ্টেজ" (দৰ্শকৰ ফালে) অৰ্থ শিকিব লাগিব। থিয়েটাৰ অভিনেতাসকলে অৱৰোধ শিকিব লাগিব, যিটো হৈছে "... নাটক এখনৰ সময়ত এজন অভিনেতা মঞ্চত ক'ত আৰু কেনেকৈ আগবাঢ়ে"। বেছিভাগ স্ক্ৰিপ্টত কিছুমান অৱৰোধ নিৰ্দিষ্ট কৰা হৈছে। পৰিচালকে অৱৰোধ কৰাৰ নিৰ্দেশনাও দিয়ে, যেনে মঞ্চ অতিক্ৰম কৰা বা উঠোৱা আৰু প্ৰপ ব্যৱহাৰ কৰা।
কিছুমান থিয়েটাৰ অভিনেতাই মঞ্চ যুঁজ শিকিব লাগিব, যিটো মঞ্চত যুঁজ দিয়াৰ অনুকৰণ কৰা হয়। অভিনেতাসকলে হাতৰ পৰা হাতলৈ যুঁজ বা তৰোৱাল-যুঁজঅনুকৰণ কৰিব লাগিব পাৰে। অভিনেতাসকলক যুঁজ পৰিচালকৰ দ্বাৰা প্ৰশিক্ষণ দিয়া হয়, যি তেওঁলোকক যুঁজকাৰ্যৰ নৃত্য পৰিচালনা কৰা ক্ৰম শিকাত সহায় কৰে।